	Parlament Ewropew
2024-2029
	[image: ]


 
<Commission>{FEMM}Kumitat għad-Drittijiet tan-Nisa u l-Ugwaljanza bejn il-Ġeneri</Commission>
 
<RefProc>2025/0239</RefProc><RefTypeProc>(COD)</RefTypeProc>
<Date>{10/07/2026}10.7.2026</Date>
<TitreType>OPINJONI</TitreType>
<CommissionResp>tal-Kumitat għad-Drittijiet tan-Nisa u l-Ugwaljanza bejn il-Ġeneri</CommissionResp>
<CommissionInt>għall-Kumitat għall-Impjiegi u l-Affarijiet Soċjali</CommissionInt>
<Titre>dwar il-proposta għal regolament tal-Parlament Ewropew u tal-Kunsill li jistabbilixxi l-Fond Soċjali Ewropew bħala parti mill-Pjan ta’ Sħubija Nazzjonali u Reġjonali stabbilit fir-Regolament (UE) […] [Pjan SNR] li jistabbilixxi l-kundizzjonijiet għall-implimentazzjoni tal-appoġġ tal-Unjoni għal impjiegi ta’ kwalità, ħiliet u inklużjoni soċjali għall-perjodu mill-2028 sal-2034</Titre>
<DocRef>(COM(2025)0558 – C10-0172/2025 – 2025/0239(COD))</DocRef>
Rapporteur għal opinjoni: <Depute>Alessandra Moretti</Depute>

PA_Legam


EMENDI
Il-Kumitat għad-Drittijiet tan-Nisa u l-Ugwaljanza bejn il-Ġeneri jippreżenta lill-Kumitat għall-Impjiegi u l-Affarijiet Soċjali, bħala l-Kumitat responsabbli, dan li ġej:
<RepeatBlock-Amend>
<Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 2a (ġdida)</Article>
	

	Test propost mill-Kummissjoni
	Emenda

	
	(2a)	L-Istati Membri u l-Kummissjoni jenħtieġ li jiżguraw li l-ugwaljanza bejn il-ġeneri tiġi promossa u li l-integrazzjoni tal-perspettiva tal-ġeneri tiġi integrata matul it-tħejjija, l-implimentazzjoni, il-monitoraġġ u l-evalwazzjoni tal-azzjonijiet kollha appoġġati mill-FSE. Il-miżuri appoġġati mill-FSE jenħtieġ li jikkontribwixxu għat-tneħħija tal-ostakli strutturali għall-parteċipazzjoni sħiħa tan-nisa fis-soċjetà u fis-suq tax-xogħol, inkluż id-distribuzzjoni inugwali tar-responsabbiltajiet ta’ kura, is-segregazzjoni tas-suq tax-xogħol, id-differenzi fil-pagi u fil-pensjonijiet bejn il-ġeneri, il-vjolenza abbażi tal-ġeneru, u l-aċċess inugwali għas-servizzi, inkluża l-kura tas-saħħa. Jenħtieġ li tingħata attenzjoni partikolari lin-nisa li jiffaċċjaw diskriminazzjoni intersezzjonali, inklużi n-nisa migranti, in-nisa razzjalizzati, il-minoranzi etniċi nomadiċi tradizzjonali, in-nisa Rom, in-nisa b’diżabbiltà, l-ommijiet waħedhom, in-nisa akbar fl-età u n-nisa LBTIQ.


</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 4</Article>
	

	Test propost mill-Kummissjoni
	Emenda

	(4)	L-Unjoni qed tiffaċċja sfidi strutturali li jirriżultaw mill-globalizzazzjoni ekonomika, ktajjen tal-provvista vulnerabbli, il-ġestjoni tal-flussi migratorji u ż-żieda fit-theddida għas-sigurtà, it-tranżizzjoni lejn enerġija nadifa, it-tibdil teknoloġiku u t-tibdil demografiku, forza tax-xogħol li qed tixjieħ, nuqqas ta’ akkomodazzjoni soċjali, u nuqqas dejjem akbar ta’ ħiliet u ħaddiema f’ħafna setturi u reġjuni.
	(4)	L-Unjoni qed tiffaċċja sfidi strutturali li jirriżultaw mill-globalizzazzjoni ekonomika, it-tibdil fil-klima, ktajjen tal-provvista vulnerabbli, il-ġestjoni tal-flussi migratorji u ż-żieda fit-theddida għas-sigurtà, il-gwerra, it-tranżizzjoni lejn enerġija nadifa, it-tibdil teknoloġiku u t-tibdil demografiku, forza tax-xogħol li qed tixjieħ, inugwaljanzi li qed jiżdiedu, inklużi l-forom persistenti ta’ inugwaljanzi bejn il-ġeneri u li jinkroċjaw u l-attakki u t-tfixkil li qed jiżdiedu kontra d-drittijiet miksuba tan-nisa, aċċess mhux ugwali għal servizzi ta’ saħħa u kura affordabbli u ta’ kwalità, nuqqas ta’ akkomodazzjoni soċjali u akkomodazzjoni soċjali affordabbli, u nuqqas dejjem akbar ta’ ħiliet u ħaddiema f’ħafna setturi u reġjuni. Il-persuni affettwati minn diskriminazzjoni intersezzjonali bbażata fuq is-sess, il-ġeneru, ir-razza, il-kulur, l-oriġini etnika jew soċjali, il-karatteristiċi ġenetiċi, il-lingwa, ir-reliġjon jew it-twemmin, l-opinjoni politika jew kwalunkwe opinjoni oħra, l-appartenenza għal minoranza nazzjonali, il-proprjetà, it-twelid, id-diżabbiltà, l-età, l-orjentazzjoni sesswali jew l-identità tal-ġeneru huma aktar affettwati mill-konsegwenzi ta’ dawn l-isfidi.


</Amend>
<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 5</Article>
	

	Test propost mill-Kummissjoni
	Emenda

	(5)	Filwaqt li tikkunsidra r-realtajiet li qed jinbidlu fid-dinja tax-xogħol, jenħtieġ li l-Unjoni tkun ippreparata għall-isfidi attwali u futuri billi tinvesti fil-ħiliet rilevanti, tagħmel it-tkabbir aktar inklużiv u ttejjeb il-politiki dwar l-impjiegi u dawk soċjali, inkluż fid-dawl tal-mobbiltà tal-ħaddiema u r-ristrutturar settorjali, filwaqt li tagħti attenzjoni partikolari liż-żoni urbani u rurali li jiffaċċjaw dgħufijiet soċjali partikolari.
	(5)	Filwaqt li tikkunsidra r-realtajiet li qed jinbidlu fid-dinja tax-xogħol, jenħtieġ li l-Unjoni tkun ippreparata għall-isfidi attwali u futuri billi tinvesti fil-ħiliet rilevanti, tagħmel it-tkabbir sostenibbli aktar inklużiv u risponsiv għall-ġeneru u ttejjeb il-politiki dwar l-impjiegi, dawk soċjali, tas-saħħa u tal-ugwljanza bejn il-ġeneri, inkluż fid-dawl tal-mobbiltà tal-ħaddiema u r-ristrutturar settorjali. B’mod partikolari, l-Unjoni jenħtieġ li tippromwovi l-aċċess għal impjieg ta’ kwalità, sigur, imħallas b’mod ġust u mhux prekarju, ittejjeb il-kundizzjonijiet tal-intraprenditorija tan-nisa, u tagħlaq id-differenzi persistenti bejn il-ġeneri. Jenħtieġ li tagħti attenzjoni partikolari liż-żoni urbani, rurali u l-gżejjer li jiffaċċjaw dgħufijiet soċjali partikolari.


</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 5a (ġdida)</Article>
	

	Test propost mill-Kummissjoni
	Emenda

	
	(5a)	Element ewlieni biex jissolvew l-isfidi tan-nuqqas ta’ ħaddiema, il-kwistjonijiet soċjali u l-impjiegi huwa billi tissaħħaħ il-kompetittività, jiġu promossi l-intrapriżi u l-investimenti bħala parti minn ekonomija tas-suq li tiffunzjona tajjeb.


</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Premessa 6</Article>
	

	Test propost mill-Kummissjoni
	Emenda

	(6)	Bejn issa u l-2040, is-suq tax-xogħol tal-Unjoni se jkun fih madwar miljun persuna inqas kull sena. Barra minn hekk, minbarra forza tax-xogħol li qed tonqos, xi reġjuni huma affettwati minn sehem żgħir u staġnat tal-popolazzjoni b’edukazzjoni terzjarja, li jagħmilha diffiċli li jiġi kkumpensat it-telf ta’ ħaddiema permezz ta’ produttività tax-xogħol ogħla. Dan se jżid il-pressjoni fuq il-mudell tal-benessri soċjali tal-Unjoni, u b’hekk ipoġġi s-sostenibbiltà u l-adegwatezza tagħha taħt pressjoni. Se jżid ukoll in-nuqqas ta’ ħaddiema u ħiliet fis-suq tax-xogħol, u b’hekk ipoġġi pressjoni fuq it-tkabbir ekonomiku u l-kompetittività. Għal xi setturi dan se jwassal għal pressjonijiet fuq il-kost lavorattiv. Huwa għalhekk li l-FSE jeħtieġ li jappoġġa żieda fil-parteċipazzjoni fis-suq tax-xogħol, speċjalment tan-nisa u ż-żgħażagħ, tal-persuni b’diżabbiltà, tal-komunitajiet Rom u jappoġġa lill-impjegaturi biex isibu l-persuni adatti għall-impjiegi disponibbli, jagħti s-setgħa lill-ħaddiema akbar fl-età b’miżuri xierqa tas-suq tax-xogħol u tal-post tax-xogħol, jiżgura forza tax-xogħol b’ħiliet speċjalizzati li tkun kapaċi tindirizza l-isfidi soċjetali ewlenin, u jappoġġa bilanċ tajjeb bejn ix-xogħol u l-ħajja privata inkluż billi jiżgura aċċess għal indukrar ta’ kwalità tat-tfal.
	(6)	Bejn issa u l-2040, is-suq tax-xogħol tal-Unjoni se jkun fih madwar miljun persuna inqas kull sena. Barra minn hekk, minbarra forza tax-xogħol li qed tonqos, xi reġjuni huma affettwati minn sehem żgħir u staġnat tal-popolazzjoni b’edukazzjoni terzjarja, li jagħmilha diffiċli li jiġi kkumpensat it-telf ta’ ħaddiema permezz ta’ produttività tax-xogħol ogħla. Dan se jżid il-pressjoni fuq il-mudell tal-benessri soċjali tal-Unjoni, u b’hekk ipoġġi s-sostenibbiltà u l-adegwatezza tagħha taħt pressjoni. Se jżid ukoll in-nuqqas ta’ ħaddiema u ħiliet fis-suq tax-xogħol, u b’hekk ipoġġi pressjoni fuq it-tkabbir ekonomiku u sostenibbli u l-kompetittività. Għal xi setturi dan se jwassal għal pressjonijiet fuq il-kost lavorattiv. Huwa għalhekk li l-FSE jeħtieġ li jappoġġa żieda fil-parteċipazzjoni fis-suq tax-xogħol, speċjalment tan-nisa li huma affettwati sproporzjonament mill-qgħad, is-sottoimpjieg, ir-rappreżentanza żejda f’xogħol part-time, setturi b’paga baxxa, u s-segregazzjoni tas-suq tax-xogħol, dawk li jixtiequ jirritornaw għall-impjieg wara doveri ta’ indokrar u dawk li jiffaċċjaw forom li jinkroċjaw ta’ diskriminazzjoni, inklużi persuni b’diżabbiltà, il-komunitajiet Rom, iż-żgħażagħ u n-nisa minn gruppi emarġinati. Il-FSE jenħtieġ li jiffaċilita wkoll li jappoġġa lill-impjegaturi biex isibu l-persuni adatti għall-impjiegi disponibbli, jagħti s-setgħa lill-ħaddiema akbar fl-età b’miżuri xierqa tas-suq tax-xogħol u tal-post tax-xogħol, jiżgura forza tax-xogħol b’ħiliet speċjalizzati li tkun kapaċi tindirizza l-isfidi soċjetali ewlenin, u jappoġġa bilanċ tajjeb u mtejjeb bejn ix-xogħol u l-ħajja privata billi jippromwovi s-sehem ugwali ta’ indokrar u servizzi ta’ indokrar bejn in-nisa u l-irġiel, jappoġġa arranġamenti ta’ xogħol flessibbli u mill-bogħod, liv tal-paternità u liv tal-ġenituri kondiviż u billi jiżgura aċċess għal indukrar ta’ kwalità u affordabbli tat-tfal u servizz ta’ indokrar fit-tul u jappoġġa lill-indokraturi, li l-maġġoranza tagħhom huma nisa.


</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Premessa 6a (ġdida)</Article>
	

	Test propost mill-Kummissjoni
	Emenda

	
	(6a)	L-iżviluppi demografiċi u t-tnaqqis qawwi fir-rati tat-twelid jirrappreżentaw sfida kbira għas-sostenibbiltà ekonomika u soċjali. L-aċċess mhux ugwali għas-servizzi tal-kura tas-saħħa riproduttiva, inkluż għan-nisa u l-koppji li jiffaċċjaw l-infertilità minħabba kundizzjonijiet mediċi, jikkontribwixxi għall-approfondiment tal-inugwaljanzi soċjali u jillimita l-eżerċitar tad-drittijiet fundamentali, inkluż id-dritt għas-saħħa u għall-ħajja tal-familja. Il-fondi Ewropej, inkluż il-Fond Soċjali Ewropew, jenħtieġ li jappoġġaw l-aċċess għas-servizzi tal-kura tas-saħħa, il-konsulenza, il-prevenzjoni u l-appoġġ soċjali fl-oqsma tal-infertilità, ir-rati tat-twelid u biex jitnaqqas it-tnaqqis demografiku.


</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Premessa 6b (ġdida)</Article>
	

	Test propost mill-Kummissjoni
	Emenda

	
	(6b)	L-ekonomija soċjali tagħti kontribut ippruvat għall-ugwaljanza bejn il-ġeneri, b’aktar nisa f’pożizzjonijiet ta’ tmexxija, differenzi aktar baxxi fil-pagi u kundizzjonijiet aħjar għall-bilanċ bejn ix-xogħol u l-ħajja privata. Dan jenħtieġ li jiġi rikonoxxut bħala prijorità strateġika tal-FSE sabiex jitmexxew ’il quddiem l-awtonomija ekonomika tan-nisa u l-protezzjoni tad-drittijiet tal-bniet.


</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Premessa 7</Article>
	

	Test propost mill-Kummissjoni
	Emenda

	(7)	Fid-29 ta’ Jannar 2025, il-Kummissjoni ppreżentat il-Boxxla għall-Kompetittività. Il-Boxxla tistabbilixxi perkors biex l-Ewropa ssir il-post fejn it-teknoloġiji, is-servizzi u l-prodotti nodfa futuri jiġu vvintati, manifatturati u introdotti fis-suq, filwaqt li tkun l-ewwel kontinent li jkun sar newtrali għall-klima. Tirrikonoxxi ħames faċilitaturi orizzontali għall-kompetittività, inkluż il-promozzjoni tal-ħiliet u l-impjiegi ta’ kwalità, u tenfasizza li l-pedament tal-kompetittività tal-Ewropa huwa l-poplu tagħha. Biex tkun kompetittiva u lesta għall-futur, jeħtieġ li l-Unjoni tappoġġa u tħejji lin-nies tagħha bil-ħiliet u l-kompetenzi meħtieġa għas-suċċess fl-apprendiment, fix-xogħol u fil-ħajja.
	(7)	Fid-29 ta’ Jannar 2025, il-Kummissjoni ppreżentat il-Boxxla għall-Kompetittività. Il-Boxxla tistabbilixxi perkors biex l-Ewropa ssir il-post fejn it-teknoloġiji, is-servizzi u l-prodotti nodfa futuri jiġu vvintati, manifatturati u introdotti fis-suq, filwaqt li tkun l-ewwel kontinent li jkun sar newtrali għall-klima. Tirrikonoxxi ħames faċilitaturi orizzontali għall-kompetittività, inkluż il-promozzjoni tal-ħiliet u l-impjiegi ta’ kwalità, u tenfasizza li l-pedament tal-kompetittività tal-Ewropa huwa l-poplu tagħha. Biex tkun kompetittiva u lesta għall-futur, jeħtieġ li l-Unjoni tappoġġa u tħejji lin-nies tagħha bil-ħiliet u l-kompetenzi meħtieġa għas-suċċess fl-apprendiment, fix-xogħol u fil-ħajja. Il-FSE jenħtieġ li jippromwovi l-impjieg u l-awtonomizzazzjoni tan-nisa billi jiffaċilita l-parteċipazzjoni tagħhom fis-suq tax-xogħol u l-intraprenditorija minħabba li t-tisħiħ tal-indipendenza ekonomika tan-nisa huwa essenzjali biex titrawwem ekonomija ġusta, inklużiva u reżiljenti, tissaħħaħ il-koeżjoni soċjali, il-kompetittività u jiġi żgurat li t-tranżizzjonijiet ekoloġika u dik diġitali ma jħallu lil ħadd jibqa’ lura, f’konformità mal-prinċipji tal-Pilastru Ewropew tad-Drittijiet Soċjali u l-Prinċipji għal Soċjetà Ugwali bejn il-Ġeneri. 


</Amend>
<Amend>Emenda		<NumAm>9</NumAm>
<DocAmend>Proposta għal regolament</DocAmend>
<Article>Premessa 7a (ġdida)</Article>
	

	Test propost mill-Kummissjoni
	Emenda

	
	(7a)	L-IA u t-teknoloġija l-ġdida jiftħu l-possibbiltà għat-tkabbir ekonomiku, l-iżvilupp, u suq tax-xogħol aktar effiċjenti, ugwali bejn il-ġeneri u aktar intelliġenti li jippermetti lill-Unjoni ssolvi l-isfidi attwali u futuri. Huwa meħtieġ li l-politiki tal-Unjoni jinkoraġġixxu wkoll dawk l-opportunitajiet.


</Amend>
<Amend>Emenda		<NumAm>10</NumAm>
<DocAmend>Proposta għal regolament</DocAmend>
<Article>Premessa 8</Article>
	

	Test propost mill-Kummissjoni
	Emenda

	(8)	Barra minn hekk, fis-26 ta’ Frar 2025, il-Kummissjoni adottat il-Komunikazzjoni “Il-Patt għal Industrija Nadifa: Pjan direzzjonali konġunt għall-kompetittività u d-dekarbonizzazzjoni”. Huwa vitali li jiġi rikonoxxut ir-rwol kritiku tal-ħiliet fl-iffaċilitar ta’ tranżizzjoni b’suċċess lejn futur industrijali aktar nadif u aktar kompetittiv fl-Unjoni. L-iżvilupp ta’ forza tax-xogħol b’ħiliet għolja huwa essenzjali biex jixpruna l-innovazzjoni u javvanza d-dekarbonizzazzjoni u ċ-ċirkolarità fl-industriji vitali. Din l-enfasi fuq it-tisħiħ tal-ħiliet hija kruċjali biex jintlaħqu l-objettivi tal-Unjoni ta’ tranżizzjoni ġusta u biex tiġi sostnuta u msaħħa l-kompetittività globali tal-Unjoni. Barra minn hekk, l-aċċess għar-riżorsi ambjentali u l-benefiċċji tagħhom mhuwiex imqassam b’mod ugwali fis-soċjetà kollha, kif inhuma wkoll il-perikli ambjentali u r-riskji għas-saħħa. Huwa aktar probabbli li jaqa’ b’mod sproporzjonat fuq il-gruppi vulnerabbli.
	(8)	Barra minn hekk, fis-26 ta’ Frar 2025, il-Kummissjoni adottat il-Komunikazzjoni “Il-Patt għal Industrija Nadifa: Pjan direzzjonali konġunt għall-kompetittività u d-dekarbonizzazzjoni”. Huwa vitali li jiġi rikonoxxut ir-rwol kritiku tal-ħiliet fl-iffaċilitar ta’ tranżizzjoni b’suċċess lejn futur industrijali aktar nadif u aktar kompetittiv fl-Unjoni. L-iżvilupp ta’ forza tax-xogħol b’ħiliet għolja u l-eliminazzjoni tal-ostakli li bħalissa jillimitaw il-parteċipazzjoni fis-suq tax-xogħol, b’mod partikolari għan-nisa, minħabba segregazzjoni orizzontali u vertikali tas-suq tax-xogħol huwa essenzjali biex tiġi xprunata l-innovazzjoni u jiġu avvanzati d-dekarbonizzazzjoni u ċ-ċirkolarità fl-industriji vitali. Għalhekk il-FSE jenħtieġ li jappoġġa parteċipazzjoni akbar tan-nisa fis-setturi fejn huma sottorappreżentati. L-Unjoni jenħtieġ li tindirizza d-differenzi bejn il-ġeneri fl-impjiegi u tippromwovi l-ugwaljanza bejn il-ġeneri fis-setturi kollha billi tniedi Pjan ta’ Azzjoni dwar in-Nisa fir-Riċerka, l-Innovazzjoni & n-Negozji Ġodda, bl-għan li l-Unjoni ssir l-aktar post attraenti għax-xogħol għan-nisa f’dan is-settur sal-2030. Din l-enfasi fuq it-tisħiħ tal-ħiliet hija kruċjali biex jintlaħqu l-objettivi tal-Unjoni ta’ tranżizzjoni ġusta u biex jiġu sostnuti u msaħħa l-kompetittività u s-sostenibbiltà globali tal-Unjoni. Barra minn hekk, il-FSE jenħtieġ li jikkontribwixxi għal tranżizzjoni ekoloġika soċjalment ġusta, li tindirizza l-impatti sproporzjonati tat-tibdil fil-klima, id-degradazzjoni ambjentali u t-tniġġis fuq in-nisa u l-gruppi vulnerabbli, inkluż permezz ta’ miżuri biex jiġu indirizzati l-faqar enerġetiku, l-inugwaljanzi ambjentali u r-riskji għas-saħħa relatati. L-aċċess għar-riżorsi ambjentali u l-benefiċċji tagħhom mhuwiex imqassam b’mod ugwali fis-soċjetà kollha, kif inhuma wkoll il-perikli ambjentali u r-riskji għas-saħħa. Huwa aktar probabbli li jaqa’ b’mod sproporzjonat fuq il-gruppi vulnerabbli.

	(8a)	Barra minn hekk, fil-5 ta’ Marzu 2026, il-Kummissjoni adottat l-“Istrateġija dwar l-Ugwaljanza bejn il-Ġeneri 2026-2030” tagħha, u saħqet li l-Ugwaljanza bejn il-ġeneri hija indispensabbli biex jintlaħqu l-għanijiet strateġiċi tal-Unjoni, inkluż it-trawwim tal-koeżjoni soċjali u t-tisħiħ tal-kompetittività. L-istrateġija tisħaq ukoll li n-nisa għadhom jaqilgħu medja ta’ 12 % inqas fis-siegħa mill-irġiel fl-Unjoni u d-differenza fil-pensjonijiet bejn il-ġeneri fl-Unjoni għadha ta’ 25 %, u dan jenfasizza l-inugwaljanzi persistenti bejn il-ġeneri fis-suq tax-xogħol. L-indirizzar ta’ dan huwa kwistjoni li tiġi rrettifikata inġustizzja u li jitwettqu t-Trattati tal-Unjoni u l-Karta tad-Drittijiet Fundamentali tal-Unjoni Ewropea, u b’hekk jiġi sfruttat il-potenzjal ekonomiku ta’ ugwaljanza mtejba bejn il-ġeneri. In-nisa, b’mod partikolari n-nisa f’sitwazzjonijiet ta’ vulnerabbiltà, jinsabu f’riskju akbar ta’ faqar jew esklużjoni soċjali madwar l-Unjoni. Pereżempju, il-ġenituri waħedhom, fil-biċċa l-kbira nisa, għandhom diffikultajiet biex ilaħħqu mal-ħajja u jiffaċċjaw riskju ta’ faqar jew esklużjoni soċjali darbtejn ogħla mill-popolazzjoni ġenerali. Barra minn hekk, il-faqar mestrwali u tal-menopawża jaffettwa ħafna nisa madwar l-Unjoni. L-istrateġija tenfasizza li l-istereotipi marbuta mal-ġeneru jinfluwenzaw l-għażliet edukattivi b’konsegwenzi tul il-ħajja, u jikkontribwixxu għas-segregazzjoni okkupazzjonali. L-edukazzjoni sensittiva għall-ġeneru tista’ tkun għodda verament trasformattiva biex jiġu indirizzati l-inugwaljanzi bejn il-ġeneri u jiġi żgurat li t-tfal kollha fl-Unjoni, irrispettivament mill-ġeneru tagħhom, ikollhom aċċess għal edukazzjoni u taħriġ ta’ kwalità għolja u inklużivi.


</Amend>

	(9)	L-Unjoni tal-Ħiliet għandha l-għan li tappoġġa l-iżvilupp ta’ sistemi ta’ edukazzjoni, taħriġ u ħiliet ta’ kwalità, inklużivi u adattabbli biex jiżdiedu l-kompetittività, it-tħejjija, is-sigurtà u d-demokrazija tal-Unjoni. Għalhekk, f’konformità mal-Unjoni tal-Ħiliet, jenħtieġ li l-Unjoni tiżgura finanzjament suffiċjenti biex tibni pedamenti sodi tal-ħiliet u tippromwovi opportunitajiet ta’ titjib tal-ħiliet u taħriġ mill-ġdid tul il-ħajja u orjentati lejn il-futur għal kulħadd, b’mod partikolari biex tindirizza l-isfidi tat-tranżizzjoni diġitali u dik ekoloġika. Dan se jikkontribwixxi b’mod partikolari għall-ħiliet diġitali u għat-teknoloġiji abilitanti essenzjali iżda wkoll għall-ħiliet biex jiġu appoġġati s-setturi emerġenti, bil-ħsieb li n-nies jingħataw ħiliet aġġustati għad-diġitalizzazzjoni, għall-bidliet xprunati mit-teknoloġija u l-innovazzjoni, għall-bidla soċjali u ekonomika, għall-iffaċilitar tat-tranżizzjonijiet tal-karriera, għall-mobbiltà u għall-appoġġ b’mod partikolari għall-adulti b’livell baxx ta’ ħiliet jew bi kwalifiki baxxi. F’konformità mal-Unjoni tal-Ħiliet, l-isfidi tat-tranżizzjoni diġitali u dik ekoloġika jeħtieġ li jiġu indirizzati permezz tat-titjib tal-ħiliet u t-taħriġ mill-ġdid tal-ħaddiema, l-allinjament tal-edukazzjoni mal-ħtiġijiet tal-industrija, u t-trawwim ta’ sħubijiet fost l-istituzzjonijiet edukattivi, l-impjegaturi u l-awtoritajiet pubbliċi. Huwa meħtieġ ukoll li jittejbu ċ-ċirkolazzjoni u l-allokazzjoni adegwata tal-ħiliet fis-suq intern, inkluż permezz ta’ portabbiltà aktar faċli tal-ħiliet, u li jkunu jistgħu jiġu attirati u jinżammu l-ħiliet fl-UE.
	(9)	L-Unjoni tal-Ħiliet għandha l-għan li tappoġġa l-iżvilupp ta’ sistemi ta’ edukazzjoni, taħriġ u ħiliet ta’ kwalità, inklużivi u adattabbli biex jiżdiedu l-kompetittività, it-tħejjija, is-sigurtà u d-demokrazija tal-Unjoni. Dan jinvolvi l-identifikazzjoni u l-eliminazzjoni tal-ostakli strutturali u kulturali li jimpedixxu jew jirrestrinġu l-parteċipazzjoni sħiħa u ugwali tan-nisa fis-settur diġitali u teknoloġiku, inkluż f’pożizzjonijiet ta’ tmexxija. Għalhekk, jenħtieġ li l-Unjoni tindirizza l-istereotipi dannużi marbuta mal-ġeneru li jirriskjaw li jillimitaw l-opportunitajiet tan-nisa u tal-bniet għal perkorsi edukattivi u tal-karriera u tippromwovi t-titjib tal-ħiliet u t-taħriġ mill-ġdid diġitali tan-nisa fis-suq tax-xogħol. Għalhekk, f’konformità mal-Unjoni tal-Ħiliet, jenħtieġ li l-Unjoni tiżgura finanzjament suffiċjenti biex tibni pedamenti sodi tal-ħiliet u tippromwovi opportunitajiet ta’ titjib tal-ħiliet u taħriġ mill-ġdid tul il-ħajja u orjentati lejn il-futur għal kulħadd, filwaqt li tingħata attenzjoni partikolari għall-fatt li n-nisa, b’mod partikolari dawk li jiffaċċjaw diskriminazzjonijiet intersezzjonali u gruppi vulnerabbli bħal persuni b’diżabbiltà jiltaqgħu ma’ ostakli addizzjonali li jxekklu l-parteċipazzjoni tagħhom fit-taħriġ, u b’mod partikolari biex tindirizza l-isfidi tat-tranżizzjoni diġitali u dik ekoloġika. Huwa tal-akbar importanza li jittejbu l-opportunitajiet tal-edukazzjoni u t-taħriġ fix-xjenza, teknoloġija, inġinerija u matematika (STEM), b’enfasi partikolari fuq in-nisa u l-bniet, sabiex jingħelbu d-differenzi attwali bejn il-ġeneri fil-forza tax-xogħol tal-oqsma STEM li toffri salarji ogħla u prospetti tal-karriera aħjar u biex jittejjeb il-litteriżmu fl-IA. Dan se jikkontribwixxi b’mod partikolari għall-ħiliet diġitali u għat-teknoloġiji abilitanti essenzjali iżda wkoll għall-ħiliet biex jiġu appoġġati s-setturi emerġenti, bil-ħsieb li n-nies jingħataw ħiliet aġġustati għad-diġitalizzazzjoni, għall-bidliet xprunati mit-teknoloġija u l-innovazzjoni, għall-bidla soċjali u ekonomika, għall-iffaċilitar tat-tranżizzjonijiet tal-karriera, għall-mobbiltà u għall-appoġġ b’mod partikolari għall-adulti b’livell baxx ta’ ħiliet jew bi kwalifiki baxxi. F’konformità mal-Unjoni tal-Ħiliet, l-isfidi tat-tranżizzjoni diġitali u dik ekoloġika jeħtieġ li jiġu indirizzati permezz tat-titjib tal-ħiliet u t-taħriġ mill-ġdid tal-ħaddiema, l-allinjament tal-edukazzjoni mal-ħtiġijiet tal-industrija, u t-trawwim ta’ sħubijiet fost l-istituzzjonijiet edukattivi, l-impjegaturi u l-awtoritajiet pubbliċi. Huwa meħtieġ ukoll li jittejbu ċ-ċirkolazzjoni u l-allokazzjoni adegwata tal-ħiliet fis-suq intern, inkluż permezz ta’ portabbiltà aktar faċli tal-ħiliet, u li jkunu jistgħu jiġu attirati u jinżammu l-ħiliet fl-UE, filwaqt li jiġi pprevenut l-isfruttament tal-ħiliet u l-eżodu ta’ mħuħ minn reġjuni anqas żviluppati. 

	(9a)	F’konformità mal-Unjoni tal-Ħiliet, jenħtieġ li l-Unjoni tippromwovi opportunitajiet ta’ titjib tal-ħiliet u taħriġ mill-ġdid tul il-ħajja u orjentati lejn il-futur għal kulħadd, biex tindirizza l-isfidi tat-tranżizzjoni diġitali u ekoloġika, speċjalment għan-nisa. F’dan ir-rigward, il-promozzjoni u l-iffaċilitar tal-użu u l-iżvilupp tal-IA huma element ewlieni, kif ukoll il-promozzjoni ta’ inizjattivi li jagħtu s-setgħa lill-opportunitajiet ta’ intraprenditorija u ta’ impjieg indipendenti tan-nisa, lin-nisa fi rwoli ta’ tmexxija, b’enfasi fuq iż-żieda fil-parteċipazzjoni tan-nisa fil-proċessi tat-teħid tad-deċiżjonijiet, u b’mod partikolari lin-nisa fin-negozju u fis-settur STEM. Dan se jikkontribwixxi b’mod partikolari għall-ħiliet diġitali u t-teknoloġiji abilitanti ewlenin iżda wkoll, il-ħiliet biex jiġu appoġġati s-setturi emerġenti, bil-ħsieb li n-nies jingħataw ħiliet aġġustati għad-diġitalizzazzjoni, għall-bidliet xprunati mit-teknoloġija u l-innovazzjoni, għall-bidla soċjali u ekonomika, għall-iffaċilitar tat-tranżizzjonijiet tal-karriera, għall-mobbiltà u għall-appoġġ b’mod partikolari għan-nisa u l-bniet, għall-adulti b’livell baxx ta’ ħiliet jew bi kwalifiki baxxi.

<Amend>Emenda		<NumAm>14</NumAm>
<DocAmend>Proposta għal regolament</DocAmend>
<Article>Premessa 9b (ġdida)</Article>
	

	Test propost mill-Kummissjoni
	Emenda

	
	(9b)	F’konformità mal-Unjoni tal-Ħiliet, l-isfidi tat-tranżizzjoni diġitali u dik ekoloġika jeħtieġ li jiġu indirizzati permezz tat-titjib tal-ħiliet u t-taħriġ mill-ġdid tal-ħaddiema, l-allinjament tal-edukazzjoni mal-ħtiġijiet tal-industrija, u t-trawwim ta’ sħubijiet fost l-istituzzjonijiet edukattivi, l-impjegaturi u l-awtoritajiet pubbliċi. Huwa meħtieġ ukoll li jittejbu ċ-ċirkolazzjoni u l-allokazzjoni adegwata tal-ħiliet fis-suq intern, inkluż permezz ta’ portabbiltà aktar faċli tal-ħiliet, u li jkunu jistgħu jiġu attirati u miżmuma l-ħiliet fl-UE.

	(9c)	Il-kumpaniji żgħar u b’kapitalizzazzjoni medja (SMCs) għandhom rwol importanti fit-tisħiħ tal-kompetittività tal-Unjoni, fit-tisħiħ tat-tkabbir ekonomiku, fit-tnaqqis tan-nuqqas ta’ ħaddiema, fl-abilitazzjoni tal-impjiegi tan-nisa u fil-promozzjoni tal-ugwaljanza bejn il-ġeneri.

	(11)	Għal implimentazzjoni effiċjenti u effettiva tal-azzjonijiet appoġġati mill-Pjan SNR, inkluż l-FSE, hemm bżonn governanza tajba u sħubija bejn l-atturi kollha fil-livelli territorjali rilevanti u l-atturi soċjoekonomiċi, b’mod partikolari s-sħab soċjali u l-organizzazzjonijiet tas-soċjetà ċivili.
	(11)	Għal implimentazzjoni effiċjenti u effettiva tal-azzjonijiet appoġġati mill-Pjan SNR, inkluż l-FSE, hemm bżonn governanza tajba u sħubija bejn l-atturi kollha fil-livelli territorjali rilevanti u l-atturi soċjoekonomiċi, b’mod partikolari s-sħab soċjali u l-organizzazzjoni tas-soċjetà ċivili, inklużi l-organizzazzjonijiet tad-drittijiet tan-nisa, l-organizzazzjonijiet li jaħdmu man-nisa u l-bniet f’sitwazzjonijiet vulnerabbli sabiex jippromwovu l-aċċess tagħhom għall-impjiegi, it-taħriġ, l-awtonomija ekonomika, l-akkomodazzjoni, is-servizzi tal-kura tas-saħħa u l-parteċipazzjoni soċjali, l-organizzazzjonijiet li jiddefendu s-saħħa u d-drittijiet sesswali u riproduttivi, l-organizzazzjonijiet kontra l-faqar, l-organizzazzjonijiet tad-drittijiet tal-persuni b’diżabbiltà.

	(11a)	Huwa importanti li jiġu appoġġati u promossi l-kontijiet tat-tfaddil u tal-investimenti f’konformità mal-aħjar prattiki mill-Istati Membri biex isir aktar faċli li jsiru investimenti fil-kumpaniji, speċjalment l-SMCs, kif ukoll biex tissaħħaħ l-ekonomija privata tal-individwi. Dan huwa kruċjali biex jiġu ffaċilitati l-indipendenza u l-intraprenditorija tan-nisa kif ukoll biex tiġi promossa l-kompetittività kollha kemm hi.

	(12)	Sabiex jissaħħu s-soċjetajiet tal-Ewropa u l-mudell Soċjali tal-Ewropa, l-Istati Membri jenħtieġ li jallokaw ammont minimu ta’ riżorsi taħt il-Pjanijiet ta’ Sħubija Nazzjonali u Reġjonali tagħhom adottati f’konformità mar-Regolament (UE) [ir-Regolament dwar il-Pjan SNR] għall-FSE. In-natura diversa u s-severità tal-isfidi soċjoekonomiċi differenti fl-Istati Membri jeħtieġu approċċ aktar flessibbli għall-programmazzjoni. Filwaqt li huwa meħtieġ livell minimu ta’ appoġġ għall-politiki soċjali biex tiġi żgurata azzjoni proporzjonata għal dawn l-isfidi, jeħtieġ ukoll li jkun jikkorrispondi mill-qrib mal-karatteristiċi nazzjonali u reġjonali. Is-sorsi sottostanti ta’ disparitajiet jew problemi soċjali jeħtieġ li jinfurmaw l-importanza relattiva mogħtija lill-investimenti u r-riformi fil-qasam tal-Linji Gwida dwar l-Impjiegi u l-FSE. Dan jimplika li s-salvagwardji tal-politika permezz ta’ konċentrazzjoni tematika jenħtieġ li jirriżultaw mill-involviment bejn l-Istati Membri u l-Kummissjoni. L-ammont minimu tal-FSE jrid isib ukoll il-bilanċ bejn l-interess strateġiku li l-Unjoni għandha fl-investiment fin-nies tagħha, u b’hekk fil-kwalità tal-provvista tax-xogħol kif ukoll fil-progress soċjali, u fl-istess ħin il-ħtiġijiet ta’ investiment koperti minn objettivi speċifiċi oħra elenkati fl-Artikolu 3 tar-[Regolament dwar il-Pjan SNR].
	(12)	Sabiex jissaħħu s-soċjetajiet tal-Ewropa u l-mudell Soċjali tal-Ewropa, l-Istati Membri jenħtieġ li jallokaw ammont minimu ta’ riżorsi taħt il-Pjanijiet ta’ Sħubija Nazzjonali u Reġjonali tagħhom adottati f’konformità mar-Regolament (UE) [ir-Regolament dwar il-Pjan SNR] għall-FSE. In-natura diversa u s-severità tal-isfidi soċjoekonomiċi differenti fl-Istati Membri jeħtieġu approċċ aktar flessibbli għall-programmazzjoni, f’konformità mal-linji gwida ta’ dan il-Fond u l-prinċipji ġenerali tat-Trattat u l-valuri tal-Unjoni. Filwaqt li huwa meħtieġ livell minimu ta’ appoġġ għall-politiki soċjali biex tiġi żgurata azzjoni proporzjonata għal dawn l-isfidi, jeħtieġ ukoll li jkun jikkorrispondi mill-qrib mal-karatteristiċi nazzjonali u reġjonali. Is-sorsi sottostanti ta’ disparitajiet jew problemi soċjali jeħtieġ li jinfurmaw l-importanza relattiva mogħtija lill-investimenti u r-riformi fil-qasam tal-Linji Gwida dwar l-Impjiegi u l-FSE. Dan jimplika li s-salvagwardji tal-politika permezz ta’ konċentrazzjoni tematika jenħtieġ li jirriżultaw mill-involviment bejn l-Istati Membri u l-Kummissjoni. L-ammont minimu tal-FSE jrid isib ukoll il-bilanċ bejn l-interess strateġiku li l-Unjoni għandha fl-investiment fin-nies tagħha, u b’hekk fil-kwalità tal-provvista tax-xogħol kif ukoll fil-progress soċjali, u fl-istess ħin il-ħtiġijiet ta’ investiment koperti minn objettivi speċifiċi oħra elenkati fl-Artikolu 3 tar-[Regolament dwar il-Pjan SNR]. Il-FSE jenħtieġ li jibqa’ fond indipendenti, li jżomm il-missjoni ewlenija tiegħu li jikkontribwixxi għall-koeżjoni soċjali u l-mudell soċjali Ewropew, b’appoġġ speċifiku għall-inklużjoni soċjali tal-gruppi l-aktar vulnerabbli, inklużi n-nisa. L-integrazzjoni tal-FSE fil-pjanijiet ta’ sħubija nazzjonali u reġjonali tirriskja li ddgħajjef il-missjoni ġenwina tiegħu u tnaqqas il-finanzjament għall-inklużjoni soċjali; huwa essenzjali li jinżamm FSE b’saħħtu u viżibbli b’riżorsi suffiċjenti biex jintlaħqu l-objettivi tal-Pilastru Ewropew tad-Drittijiet Soċjali. 

	(13)	Il-FSE jenħtieġ li jappoġġa l-impjiegi, l-aċċess ugwali għal kulħadd għas-suq tax-xogħol, kundizzjonijiet tax-xogħol ġusti u ta’ kwalità u l-mobbiltà tal-forza tax-xogħol. L-FSE jenħtieġ li jappoġġa lill-Istati Membri fl-għoti ta’ appoġġ lil persuni qiegħda u inattivi b’assistenza effettiva, f’waqtha, koordinata u mfassla apposta bbażata fuq appoġġ għat-tfittix ta’ impjieg, taħriġ, titjib tal-ħiliet u taħriġ mill-ġdid u aċċess għal servizzi abilitanti oħra, b’attenzjoni partikolari għal persuni f’sitwazzjonijiet vulnerabbli u persuni affettwati b’mod negattiv mit-tranżizzjoni diġitali u dik ekoloġika jew xokkijiet fis-suq tax-xogħol, kif ukoll dawk l-aktar imbiegħda mis-suq tax-xogħol. L-FSE jenħtieġ li jkompli jiffoka fuq il-qgħad fost iż-żgħażagħ u l-kwistjoni ta’ żgħażagħ barra mill-edukazzjoni, mill-impjieg jew mit-taħriġ (NEETs) permezz tal-prevenzjoni tat-tluq bikri mill-edukazzjoni u mit-taħriġ u tat-titjib strutturali fit-tranżizzjoni mill-iskola għax-xogħol, inkluż bl-implimentazzjoni sħiħa tal-Garanzija għaż-Żgħażagħ rinforzata, li jenħtieġ ukoll li tappoġġa opportunitajiet ta’ impjieg taż-żgħażagħ ta’ kwalità. Barra minn hekk, il-FSE jenħtieġ li jkompli jinvesti f’ħiliet kruċjali għat-tranżizzjoni diġitali u dik ekoloġika.
	(13)	Il-FSE jenħtieġ li jappoġġa l-impjiegi, l-aċċess ugwali għal kulħadd għas-suq tax-xogħol, kundizzjonijiet tax-xogħol ġusti u ta’ kwalità u l-mobbiltà tal-forza tax-xogħol. Il-FSE jenħtieġ li jippromwovi parteċipazzjoni bbilanċjata bejn il-ġeneri fis-suq tax-xogħol permezz ta’ miżuri li għandhom l-għan li jiżguraw, fost l-oħrajn, kundizzjonijiet tax-xogħol deċenti u ugwali bejn il-ġeneri inkluż paga ġusta fis-setturi ddominati min-nisa, bilanċ imtejjeb bejn ix-xogħol u l-ħajja privata, indukrar tat-tfal ta’ kwalità għolja, inklużi l-edukazzjoni u l-kura bikrija tat-tfal. Il-FSE jenħtieġ li jappoġġa lill-Istati Membri fl-għoti ta’ appoġġ lil persuni qiegħda u inattivi b’assistenza effettiva, f’waqtha, koordinata u mfassla apposta bbażata fuq appoġġ għat-tfittix ta’ impjieg, taħriġ, titjib tal-ħiliet u taħriġ mill-ġdid u aċċess għal servizzi abilitanti oħra, b’attenzjoni partikolari għal persuni f’sitwazzjonijiet vulnerabbli u persuni affettwati b’mod negattiv mit-tranżizzjoni diġitali u dik ekoloġika jew xokkijiet fis-suq tax-xogħol, kif ukoll dawk l-aktar imbiegħda mis-suq tax-xogħol. Barra minn hekk, il-FSE jenħtieġ li jippromwovi t-tranżizzjoni tan-nisa involuti f’xogħol informali ta’ indukrar mhux remunerat lejn impjieg imħallas, sabiex jitnaqqas ir-riskju tagħhom ta’ qgħad fit-tul u ta’ distakkament mis-suq tax-xogħol u ta’ dipendenza ekonomika. Huwa kruċjali wkoll li tiġi appoġġata l-integrazzjoni mill-ġdid tan-nisa f’xogħol imħallas wara t-tqala, il-liv tal-maternità u tal-ġenituri u li jiġu żgurati kundizzjonijiet adegwati għat-treddigħ fuq il-post tax-xogħol. Il-FSE jenħtieġ li jkompli jiffoka fuq il-qgħad fost iż-żgħażagħ u l-kwistjoni ta’ żgħażagħ barra mill-edukazzjoni, mill-impjieg jew mit-taħriġ (NEETs) permezz tal-prevenzjoni tat-tluq bikri mill-edukazzjoni u mit-taħriġ u tat-titjib strutturali fit-tranżizzjoni mill-iskola għax-xogħol, inkluż bl-implimentazzjoni sħiħa tal-Garanzija għaż-Żgħażagħ rinforzata, li jenħtieġ ukoll li tappoġġa opportunitajiet ta’ impjieg taż-żgħażagħ ta’ kwalità u b’remunerazzjoni ġusta. Barra minn hekk, il-FSE jenħtieġ li jkompli jinvesti f’ħiliet kruċjali għat-tranżizzjoni diġitali u dik ekoloġika u għall-kisba ta’ soċjetà ugwali bejn il-ġeneri.

	(14)	L-FSE jenħtieġ li jtejjeb il-provvista ta’ ħaddiema u jtejjeb l-edukazzjoni u t-taħriġ u l-kisba ta’ ħiliet tul il-ħajja. B’mod partikolari, il-FSE jenħtieġ li jgħin fil-progressjoni fl-edukazzjoni u t-taħriġ u t-tranżizzjoni għax-xogħol, jappoġġa l-apprendiment tul il-ħajja, inkluż l-apprendiment formali, mhux formali u informali li jseħħ fl-istadji kollha tal-ħajja u l-impjegabbiltà, u jikkontribwixxi għall-kompetittività u l-innovazzjoni soċjetali u ekonomika billi jappoġġa inizjattivi skalabbli u sostenibbli f’dawn l-oqsma. Dan jista’ jinkiseb pereżempju permezz ta’ apprendiment imsejjes fuq ix-xogħol u apprendistati, iggwidar tul il-ħajja, antiċipazzjoni tal-ħiliet b’koperazzjoni mal-industrija, materjali aġġornati tat-taħriġ, previżjonijiet u monitoraġġ dwar is-sitwazzjoni tal-gradwati, taħriġ tal-edukaturi, validazzjoni tal-eżiti tal-apprendiment, u rikonoxximent tal-kwalifiki.
	(14)	L-FSE jenħtieġ li jtejjeb il-provvista ta’ ħaddiema u jtejjeb l-edukazzjoni u t-taħriġ u l-kisba ta’ ħiliet tul il-ħajja. B’mod partikolari, il-FSE jenħtieġ li jgħin fil-progressjoni fl-edukazzjoni u t-taħriġ u t-tranżizzjoni għax-xogħol, jappoġġa l-apprendiment tul il-ħajja, inkluż l-apprendiment formali, mhux formali u informali li jseħħ fl-istadji kollha tal-ħajja u l-impjegabbiltà, u jikkontribwixxi għall-kompetittività u l-innovazzjoni soċjetali u ekonomika billi jappoġġa inizjattivi skalabbli u sostenibbli f’dawn l-oqsma. Dan jista’ jinkiseb pereżempju permezz ta’ apprendiment imsejjes fuq ix-xogħol u apprendistati, iggwidar tul il-ħajja, antiċipazzjoni tal-ħiliet b’koperazzjoni mal-industrija, materjali aġġornati tat-taħriġ, previżjonijiet u monitoraġġ dwar is-sitwazzjoni tal-gradwati, taħriġ tal-edukaturi, validazzjoni tal-eżiti tal-apprendiment, u rikonoxximent tal-kwalifiki. Peress li l-parteċipazzjoni fis-suq tax-xogħol hija ferm aktar baxxa fost in-nisa u l-irġiel b’diżabbiltà meta mqabbla ma’ dawk mingħajr diżabbiltà, il-FSE jenħtieġ li jintuża għall-iżvilupp ta’ garanzija tal-impjiegi u tal-ħiliet iffinanzjata mill-UE għall-persuni b’diżabbiltà, mingħajr restrizzjonijiet tal-età, li tispira ruħha minn inizjattivi ta’ suċċess bħall-Garanzija għaż-Żgħażagħ, bl-għan li tiżdied il-parteċipazzjoni tal-persuni b’diżabbiltà fis-suq tax-xogħol miftuħ u jiġi ffaċilitat l-aċċess għall-impjiegi, it-taħriġ u l-edukazzjoni ulterjuri.

	(15)	L-FSE jenħtieġ li jiffaċilita l-aċċess għas-servizzi, inkluż it-tisħiħ tal-modernizzazzjoni, id-diġitalizzazzjoni u r-reżiljenza kemm tas-servizzi tal-kura tas-saħħa kif ukoll tal-kura fit-tul. L-FSE jenħtieġ li jappoġġa lill-Istati Membri fl-implimentazzjoni ta’ miżuri biex jeliminaw kull forma ta’ diskriminazzjoni u jiżguraw opportunitajiet indaqs għal kulħadd, u b’mod partikolari għal gruppi li huma sottorappreżentati fis-suq tax-xogħol, filwaqt li jiġi żgurat aċċess ugwali għas-servizzi. Id-disponibbiltà ta’ servizzi affordabbli, sostenibbli u ta’ kwalità għolja bħall-edukazzjoni u l-kura bikrija tat-tfal, il-kura barra mill-iskola, l-edukazzjoni, it-taħriġ, u l-kura tas-saħħa u fit-tul, b’mod partikolari s-servizzi tal-kura tal-familja u dawk ibbażati fil-komunità, hija kundizzjoni meħtieġa biex jiġu żgurati opportunitajiet indaqs u mobbiltà tal-forza tax-xogħol. L-FSE jenħtieġ li jiżgura li kulħadd, inkluż it-tfal f’konformità mal-Garanzija Ewropea għat-Tfal, ikollu aċċess għal servizzi essenzjali ta’ kwalità tajba. Il-ħtiġijiet speċifiċi tal-persuni b’diżabbiltà, inkluża l-aċċessibbiltà, jenħtieġ li jitqiesu fir-rigward ta’ dawk is-servizzi kif ukoll fir-rigward tal-għajxien indipendenti. L-FSE jenħtieġ li jikkontribwixxi għall-modernizzazzjoni tas-sistemi tal-protezzjoni soċjali b’mod partikolari biex tiġi promossa l-aċċessibbiltà tagħhom.
	(15)	Il-FSE jenħtieġ li jiffaċilita l-aċċess għas-servizzi, inkluż it-tisħiħ tal-modernizzazzjoni, id-diġitalizzazzjoni u r-reżiljenza kemm tas-servizzi tal-kura tas-saħħa kif ukoll tal-kura fit-tul. Il-FSE jenħtieġ li jappoġġa lill-Istati Membri fl-implimentazzjoni ta’ miżuri biex jeliminaw kull forma ta’ diskriminazzjoni u jiżguraw opportunitajiet indaqs għal kulħadd, u b’mod partikolari għal gruppi li huma sottorappreżentati fis-suq tax-xogħol, filwaqt li jiġi żgurat aċċess ugwali għas-servizzi, inklużi s-servizzi tas-saħħa. Id-disponibbiltà ta’ servizzi affordabbli, sostenibbli u ta’ kwalità għolja bħall-edukazzjoni u l-kura bikrija tat-tfal, il-kura barra mill-iskola, l-edukazzjoni, it-taħriġ, u l-kura tas-saħħa sensittiva għall-ġeneru u fit-tul, b’mod partikolari s-servizzi tal-kura tal-familja u dawk ibbażati fil-komunità, hija kundizzjoni meħtieġa biex jiġu żgurati opportunitajiet indaqs, paga u pensjoni ġusti u mobbiltà tal-forza tax-xogħol. Għal dan il-fini, il-FSE jenħtieġ li jippromwovi investimenti f’edukazzjoni u kura tat-tfal aċċessibbli, affordabbli u ta’ kwalità għolja u f’servizzi bbażati fil-komunità u tal-kura fid-dar sabiex l-Istati Membri jkunu jistgħu joħolqu l-kundizzjonijiet għal swieq tax-xogħol inklużivi, soċjetà ugwali bejn il-ġeneri u tkabbir ekonomiku aktar reżiljenti. Il-FSE jenħtieġ li jkollu wkoll l-għan li jtejjeb il-kundizzjonijiet tax-xogħol, inklużi paga ġusta u l-appoġġ għall-persuni li jindokraw b’mod informali f’konformità mal-Istrateġija Ewropea għall-Kura 1a, il-Patt għall-Kura li jmiss u r-rakkomandazzjonijiet tal-Kunsill dwar il-kura fit-tul 1b. L-FSE jenħtieġ li jiżgura li kulħadd, inkluż it-tfal f’konformità mal-Garanzija Ewropea għat-Tfal, ikollu aċċess għal servizzi essenzjali ta’ kwalità tajba. Il-ħtiġijiet speċifiċi tal-persuni, b’mod partikolari n-nisa b’diżabbiltà, li għadhom jiffaċċjaw ostakli partikolari għall-inklużjoni soċjali, l-impjieg, l-edukazzjoni u l-aċċess għas-servizzi inkluża l-aċċessibbiltà, jenħtieġ li jitqiesu fir-rigward ta’ dawk is-servizzi kif ukoll fir-rigward tal-għajxien indipendenti. L-FSE jenħtieġ li jikkontribwixxi għall-modernizzazzjoni tas-sistemi tal-protezzjoni soċjali b’mod partikolari biex tiġi promossa l-aċċessibbiltà tagħhom. Il-FSE jenħtieġ li jappoġġa lill-Istati Membri fit-tfassil ta’ sistemi tal-kura tas-saħħa sensittivi għall-ġeneru, filwaqt li jindirizza l-ħtiġijiet tas-saħħa speċifiċi għall-ġeneru. In-nisa jesperjenzaw xejriet differenti tas-saħħa mill-irġiel inklużi, fost l-oħrajn, rekwiżiti tas-saħħa sesswali u riproduttiva, kunsiderazzjonijiet tas-saħħa materna, kundizzjonijiet relatati mal-menopawża u inċidenza sproporzjonatament ogħla ta’ ċertu mard kroniku. In-nisa spiss jiffaċċjaw dewmien dijanjostiku sistemiku u “preġudizzju tal-uġigħ”, li jista’ jwassal għal perjodi twal ta’ saħħa batuta matul il-ħajja tax-xogħol tagħhom. Minħabba li l-mard fit-tul u t-tranżizzjonijiet relatati mas-saħħa huma xprunatur primarju tal-inattività ekonomika għan-nisa, il-FSE jenħtieġ li jappoġġa miżuri mmirati biex jiġu indirizzati dawn l-ostakli bbażati fuq il-ġeneru relatati mas-saħħa. L-aċċess għall-kura tas-saħħa jenħtieġ li jinkludi l-aċċess għas-saħħa u d-drittijiet sesswali u riproduttivi.

	
	__________________

	
	1a https://eur-lex.europa.eu/legal-content/MT/TXT/?uri=CELEX:52022DC0440

	
	1b https://eur-lex.europa.eu/legal-content/MT/TXT/?uri=oj:JOC_2022_476_R_0001

	(15a)	Fis-26 ta’ Frar 2026 1a, il-Kummissjoni Ewropea ddikjarat li l-abort mhux sigur huwa kwistjoni ta’ saħħa pubblika u li l-aċċess għall-abort huwa meħtieġ biex jiġu ssodisfati r-rekwiżiti tat-Trattati. Il-FSE jenħtieġ li jintuża mill-Istati Membri, fuq bażi volontarja, u f’konformità mad-dritt nazzjonali tagħhom, biex jingħata aċċess għal servizzi ta’ abort disponibbli legalment, siguri, affordabbli u ta’ kwalità għolja għan-nisa f’sitwazzjonijiet vulnerabbli, inklużi nisa li nkella ma jistgħux jaffordjawh, irrispettivament minn fejn jgħixu, irrispettivament min-nazzjonalità jew mill-post ta’ residenza tagħhom, inkluż għan-nisa minn pajjiżi fejn l-abort huwa illegali. 

	
	_________________

	
	1a https://ec.europa.eu/transparency/documents-register/detail?ref=C(2026)3225&lang=mt

	(16)	L-appoġġ permezz tal-FSE jenħtieġ li jintuża biex jippromwovi opportunitajiet indaqs għal kulħadd, biex jappoġġa xbieki ta’ sikurezza soċjali b’saħħithom, irawwem l-inklużjoni soċjali, l-ekwità interġenerazzjonali u jiġġieled il-faqar. L-FSE jenħtieġ li jappoġġa l-isforzi tal-Istati Membri biex jindirizzaw il-faqar, inkluż billi jindirizzaw il-privazzjoni materjali, ħalli jkissru ċ-ċiklu ta’ żvantaġġi minn ġenerazzjoni għal oħra, u jippromwovu l-inklużjoni soċjali billi jiżguraw opportunitajiet indaqs għal kulħadd, jiġġieldu d-diskriminazzjoni u jindirizzaw l-inugwaljanzi tas-saħħa. Dan ifisser li tiġi mobilizzata firxa ta’ politiki mmirati għall-aktar persuni żvantaġġati tkun xi tkun l-età tagħhom, fosthom it-tfal fil-faqar, il-komunitajiet marġinalizzati bħar-Roma, il-ħaddiema foqra u dawk l-aktar fil-bżonn. L-FSE jenħtieġ li jippromwovi l-inklużjoni attiva tal-persuni li mhumiex fis-suq tax-xogħol bil-ħsieb li tiġi żgurata l-integrazzjoni soċjoekonomika tagħhom. L-FSE jenħtieġ li jindirizza wkoll il-problema ta’ persuni mingħajr dar, inkluż b’miżuri ta’ prevenzjoni u ta’ taffija f’konformità mad-dikjarazzjoni ta’ Lisbona tal-2021. L-appoġġ għall-innovazzjoni soċjali għandu rwol importanti fil-kisba ta’ dawn l-objettivi u għalhekk jenħtieġ li jiġi promoss.
	(16)	L-appoġġ permezz tal-FSE jenħtieġ li jintuża biex jippromwovi opportunitajiet indaqs għal kulħadd, biex jappoġġa xbieki ta’ sikurezza soċjali b’saħħithom, irawwem l-inklużjoni soċjali, l-ugwaljanza bejn il-ġeneri, l-ekwità interġenerazzjonali u jiġġieled il-faqar, inkluż il-faqar fost it-tfal. Il-FSE jenħtieġ li jappoġġa l-isforzi tal-Istati Membri biex jindirizzaw il-faqar, inkluż billi jindirizzaw il-privazzjoni materjali, ħalli jkissru ċ-ċiklu ta’ żvantaġġi minn ġenerazzjoni għal oħra, u jippromwovu l-inklużjoni soċjali billi jiżguraw opportunitajiet indaqs għal kulħadd, jiġġieldu d-diskriminazzjoni u jindirizzaw l-inugwaljanzi tas-saħħa inkluż l-aċċess mhux ugwali għal abort sigur u legali li jvarja bejn Stati Membri differenti. Dan ifisser li tiġi mobilizzata firxa ta’ politiki mmirati għall-aktar persuni żvantaġġati jkunu xi jkunu l-età tagħhom, il-post ta’ residenza, il-ġeneru, l-orjentazzjoni sesswali, l-identità tal-ġeneru, ir-razza, diżabbiltà, fosthom it-tfal fil-faqar, il-komunitajiet marġinalizzati bħar-Roma, il-ħaddiema foqra u dawk l-aktar fil-bżonn. L-FSE jenħtieġ li jippromwovi l-inklużjoni attiva tal-persuni li mhumiex fis-suq tax-xogħol bil-ħsieb li tiġi żgurata l-integrazzjoni soċjoekonomika tagħhom. Il-FSE jenħtieġ li jindirizza wkoll il-problema ta’ persuni mingħajr dar, filwaqt li jitqies li n-nisa jesperjenzaw il-problema ta’ persuni mingħajr dar b’mod differenti mill-irġiel, inkluż b’miżuri ta’ prevenzjoni u ta’ taffija f’konformità mad-dikjarazzjoni ta’ Lisbona tal-2021. L-appoġġ għall-innovazzjoni soċjali għandu rwol importanti fil-kisba ta’ dawn l-objettivi u għalhekk jenħtieġ li jiġi promoss.

	(17)	Il-prinċipji tad-demokrazija, tal-istat tad-dritt u tal-protezzjoni tad-drittijiet fundamentali huma valuri fundaturi tal-Unjoni Ewropea. Dawn il-valuri huma fundamentali għal kull persuna, speċjalment għal dawk li huma l-aktar vulnerabbli. Barra minn hekk, huma strumentali għall-implimentazzjoni effettiva tal-FSE. Għalhekk, il-FSE jenħtieġ li jappoġġa wkoll il-promozzjoni u l-implimentazzjoni ta’ dawn il-valuri għal kulħadd. L-FSE se jkompli jindirizza wkoll id-drittijiet tal-persuni b’diżabbiltà kif minquxa fil-Konvenzjoni tan-NU dwar id-Drittijiet ta’ Persuni b’Diżabbiltà. Se jiżgura wkoll koerenza mal-Unjoni tal-Ugwaljanza u l-Istrateġiji relatati tagħha1 li għandhom l-għan li jiġġieldu d-diskriminazzjoni bbażata fuq is-sess, l-oriġini razzjali jew etnika, ir-reliġjon jew it-twemmin, id-diżabbiltà, l-età jew l-orjentazzjoni sesswali u jiżgura l-koeżjoni soċjali billi jsostni u jiżviluppa soċjetajiet miftuħa, ibbażati fuq id-drittijiet fundamentali, demokratiċi, ugwali u inklużivi bbażati fuq l-istat tad-dritt.
	(17)	Il-prinċipji tad-demokrazija, tal-istat tad-dritt, tal-ugwaljanza u tal-ugwaljanza bejn il-ġeneri u tal-protezzjoni tad-drittijiet fundamentali huma valuri fundaturi tal-Unjoni Ewropea. Dawn il-valuri huma fundamentali għal kull persuna, speċjalment għal dawk li huma l-aktar vulnerabbli. Barra minn hekk, huma strumentali għall-implimentazzjoni effettiva tal-FSE. Għalhekk, il-FSE jenħtieġ li jappoġġa wkoll il-promozzjoni u l-implimentazzjoni ta’ dawn il-valuri għal kulħadd. Il-FSE se jkompli jindirizza wkoll id-drittijiet tal-persuni b’diżabbiltà kif minquxa fil-Konvenzjoni tan-NU dwar id-Drittijiet ta’ Persuni b’Diżabbiltà, inklużi n-nisa u l-bniet. Se jiżgura wkoll koerenza mal-Unjoni tal-Ugwaljanza u l-Istrateġiji relatati tagħha li għandhom l-għan li jiġġieldu d-diskriminazzjoni kif definit fil-premessa 4 u jiżgura l-koeżjoni soċjali billi jsostni u jiżviluppa soċjetajiet miftuħa, ibbażati fuq id-drittijiet fundamentali, demokratiċi, ugwali u inklużivi bbażati fuq l-istat tad-dritt.


</Amend>
<Amend>Emenda		<NumAm>25</NumAm>
<DocAmend>Proposta għal regolament</DocAmend>
<Article>Premessa 18</Article>
	

	Test propost mill-Kummissjoni
	Emenda

	(18)	Ir-Regolament (UE) [ir-Regolament dwar il-Pjan Nazzjonali] jirrikjedi li l-Istati Membri jirrispettaw il-prinċipji orizzontali fit-tħejjija u l-implimentazzjoni tal-pjanijiet ta’ sħubija nazzjonali u reġjonali. F’dan il-kuntest, l-Istati Membri jenħtieġ li jiġu mħeġġa wkoll jużaw l-FSE biex jappoġġaw azzjonijiet immirati biex jippromwovu prinċipji orizzontali bħall-promozzjoni tal-ugwaljanza bejn il-ġeneri u l-iżgurar tal-aċċessibbiltà tas-servizzi għall-persuni b’diżabbiltà u biex il-persuni b’diżabbiltà jkunu jistgħu jipparteċipaw b’mod attiv.
	(18)	Ir-Regolament (UE) [ir-Regolament dwar il-Pjan Nazzjonali] jirrikjedi li l-Istati Membri jirrispettaw il-prinċipji orizzontali fit-tħejjija u l-implimentazzjoni tal-pjanijiet ta’ sħubija nazzjonali u reġjonali. F’dan il-kuntest, l-Istati Membri jenħtieġ li jużaw l-FSE biex jappoġġaw azzjonijiet immirati biex jippromwovu prinċipji orizzontali bħall-promozzjoni tal-ugwaljanza bejn il-ġeneri u l-iżgurar tal-aċċessibbiltà tas-servizzi għall-persuni b’diżabbiltà u biex il-persuni b’diżabbiltà jkunu jistgħu jipparteċipaw b’mod attiv. L-ugwaljanza bejn il-ġeneri u perspettiva intersezzjonali jenħtieġ li jiġu integrati f’kull stadju tad-disinn taċ-ċiklu tal-finanzjament, l-implimentazzjoni, il-monitoraġġ, ir-rapportar, u l-evalwazzjoni u l-awditjar. Evalwazzjoni interim u finali tal-Programm jenħtieġ li tevalwa l-impatti fuq il-ġeneru biex tivvaluta l-punt sa fejn dan jikkontribwixxi għall-ugwaljanza bejn il-ġeneri. Huwa importanti wkoll li tipprovdi informazzjoni lill-benefiċjarji u lill-Istati Membri dwar kif għandhom iqisu l-ugwaljanza bejn il-ġeneri, inkluża informazzjoni dwar l-użu ta’ integrazzjoni tal-perspettiva tal-ġeneri fl-ibbaġitjar u fil-valutazzjonijiet tal-impatt fuq il-ġeneru. Il-bilanċ bejn il-ġeneri jenħtieġ li jiġi żgurat meta jiġu kkonsultati l-esperti u l-partijiet ikkonċernati. L-Istati Membri għandhom jirrapportaw regolarment dwar il-kontribuzzjoni tan-nefqa tal-FSE għall-objettivi tal-ugwaljanza bejn il-ġeneri abbażi ta’ indikaturi diżaggregati skont is-sessi u valutazzjoni kwalitattiva.  


</Amend>
<Amend>Emenda		<NumAm>26</NumAm>
<DocAmend>Proposta għal regolament</DocAmend>
<Article>Premessa 18a (ġdida)</Article>
	

	Test propost mill-Kummissjoni
	Emenda

	
	(18a)	In-nisa u l-bniet b’diżabbiltà jiffaċċjaw esponiment ogħla għall-faqar, l-esklużjoni soċjali, il-vjolenza abbażi tal-ġeneru u l-qgħad fit-tul. Il-Fond Soċjali Ewropew jenħtieġ għalhekk li jappoġġa miżuri speċifiċi mmirati lejn dan il-grupp, filwaqt li jiżgura l-aċċessibbiltà, l-opportunitajiet indaqs u l-parteċipazzjoni attiva fis-suq tax-xogħol u fis-soċjetà.


</Amend>
<Amend>Emenda		<NumAm>27</NumAm>
<DocAmend>Proposta għal regolament</DocAmend>
<Article>Premessa 18b (ġdida)</Article>
	

	Test propost mill-Kummissjoni
	Emenda

	
	(18b)	L-Istati Membri jenħtieġ li jiġu mħeġġa wkoll u jkunu jistgħu jużaw l-FSE għall-kura tas-saħħa u għal proġetti relatati mal-SRHR sabiex jiġi żgurat aċċess għal abort sigur u legali mingħajr ma interferenza mal-liġijiet nazzjonali jew mas-sussidjarjetà.


</Amend>
<Amend>Emenda		<NumAm>28</NumAm>
<DocAmend>Proposta għal regolament</DocAmend>
<Article>Premessa 19</Article>
	

	Test propost mill-Kummissjoni
	Emenda

	(19)	Biex ikun żgurat li d-dimensjoni soċjali tal-Ewropa kif stabbilita fil-Pilastru Ewropew tad-Drittijiet Soċjali tingħata spinta ’l quddiem kif xieraq u li ammont suffiċjenti tar-riżorsi jkun immirat għall-aktar persuni fil-bżonn, jenħtieġ li l-Istati Membri jallokaw riżorsi tal-FSE biex irawmu l-inklużjoni soċjali.
	(19)	Biex ikun żgurat li d-dimensjoni soċjali tal-Ewropa kif stabbilita fil-Pilastru Ewropew tad-Drittijiet Soċjali tingħata spinta ’l quddiem kif xieraq u li ammont suffiċjenti tar-riżorsi jkun immirat għall-aktar persuni fil-bżonn, jenħtieġ li l-Istati Membri jallokaw riżorsi tal-FSE biex irawmu l-inklużjoni soċjali, l-ugwaljanza bejn il-ġeneri u l-ġlieda kontra l-vjolenza abbażi tal-ġeneru.


</Amend>
<Amend>Emenda		<NumAm>29</NumAm>
<DocAmend>Proposta għal regolament</DocAmend>
<Article>Premessa 19a (ġdida)</Article>
	

	Test propost mill-Kummissjoni
	Emenda

	
	(19a)	Skont l-Eurostat 1a, bħalissa hemm 64,6 miljun mara u 57,6 miljun raġel li jgħixu fil-faqar fl-Istati Membri, u dan juri li l-impatt tal-faqar fuq in-nisa u l-irġiel huwa differenti; il-faqar, l-esklużjoni soċjali u d-diskriminazzjoni jaffettwaw ċerti gruppi b’mod sproporzjonat, speċjalment in-nisa u l-bniet minn komunitajiet emarġinati; dawn il-gruppi għadhom jiffaċċjaw ostakli strutturali fl-aċċess għall-impjiegi, l-edukazzjoni, l-akkomodazzjoni u s-servizzi essenzjali, inklużi s-servizzi tas-saħħa. Ir-riskju tal-faqar u l-esklużjoni soċjali huwa għoli b’mod sproporzjonat għan-nisa f’sitwazzjonijiet vulnerabbli u kkonċernati minn diskriminazzjoni intersezzjonali kif definit fil-premessa 4. In-nisa li jgħixu fil-faqar jiffaċċjaw riskju ogħla li jesperjenzaw il-vjolenza, inkluż vjolenza minn sieħeb intimu u vjolenza domestika, minħabba fatturi bħal dipendenza finanzjarja, nuqqas ta’ sigurtà fl-akkomodazzjoni u aċċess imnaqqas għas-servizzi ta’ appoġġ. L-eliminazzjoni tal-vjolenza abbażi tal-ġeneru hija essenzjali biex tippermetti li n-nisa jipparteċipaw bis-sħiħ fil-komunitajiet tagħhom u fl-ekonomija, jaċċessaw l-edukazzjoni, il-kura tas-saħħa, l-impjiegi u s-servizzi soċjali, u b’hekk jiksbu l-indipendenza ekonomika u l-awtonomija fiżika.

	
	_________________

	
	1a https://ec.europa.eu/eurostat/statistics-explained/index.php?title=Living_conditions_in_Europe_-_subjective_poverty_statistics#:~:text=ilc_sbjp02)%20(ilc_sbjp03)-,Subjective%20poverty%20is%20more%20prominent%20for%20women%20than%20for%20men,men%20and%201


</Amend>
<Amend>Emenda		<NumAm>30</NumAm>
<DocAmend>Proposta għal regolament</DocAmend>
<Article>Premessa 20</Article>
	

	Test propost mill-Kummissjoni
	Emenda

	(20)	Minħabba l-ħtieġa partikolari li jiġu appoġġati t-tfal fil-faqar, l-Istati Membri jenħtieġ li jipprogrammaw ukoll riżorsi tal-FSE biex jindirizzaw il-miżuri taħt il-Garanzija għat-Tfal.
	(20)	Minħabba l-ħtieġa partikolari li jiġu appoġġati t-tfal fil-faqar, l-Istati Membri jenħtieġ li jipprogrammaw ukoll riżorsi tal-FSE biex jindirizzaw il-miżuri taħt il-Garanzija għat-Tfal, b’mod partikolari għat-tfal minn żoni rurali, remoti, industrijali u tal-minjieri, kif ukoll reġjuni periferiċi li huma soċjalment u ekonomikament żvantaġġati, milquta mid-depopolazzjoni, b’aċċess limitat għas-servizzi pubbliċi, u minn żoni milquta mit-tranżizzjoni ekonomika u livelli għoljin ta’ qgħad, b’minimu ta’ EUR 20 biljun allokati għall-Garanzija għat-Tfal fil-QFP li jmiss. Il-FSE jenħtieġ li jkun allinjat bis-sħiħ mal-Konvenzjoni tan-NU dwar id-Drittijiet tat-Tfal u l-Karta tad-Drittijiet Fundamentali tal-Unjoni Ewropea, u jagħmel l-objettivi soċjali espliċiti fil-prijoritajiet u r-regoli tal-infiq tiegħu.


</Amend>
<Amend>Emenda		<NumAm>31</NumAm>
<DocAmend>Proposta għal regolament</DocAmend>
<Article>Premessa 21</Article>
	

	Test propost mill-Kummissjoni
	Emenda

	(21)	L-FSE jenħtieġ li jikkontribwixxi biex jonqos il-faqar billi jappoġġa l-iskemi nazzjonali ta’ appoġġ li għandhom l-għan li jtaffu l-privazzjoni alimentari u materjali u jippromwovu l-integrazzjoni soċjali tal-persuni fir-riskju tal-faqar jew l-esklużjoni soċjali u dawk l-aktar fil-bżonn. L-Istati Membri jenħtieġ li jallokaw riżorsi tal-FSE biex jindirizzaw il-forom ta’ faqar estrem bl-akbar impatt tal-esklużjoni soċjali, bħall-problema ta’ persuni mingħajr dar u l-privazzjoni alimentari u materjali.
	(21)	Il-FSE jenħtieġ li jikkontribwixxi biex jonqos il-faqar nutrizzjonali billi jappoġġa l-iskemi nazzjonali ta’ appoġġ li għandhom l-għan li jtaffu l-privazzjoni alimentari u materjali u jippromwovu l-integrazzjoni soċjali tal-persuni fir-riskju tal-faqar jew l-esklużjoni soċjali u dawk l-aktar fil-bżonn, filwaqt li jitqiesu l-ħtiġijiet speċifiċi għall-ġeneru, inklużi prodotti mestruwali u tal-iġjene. L-Istati Membri jenħtieġ li jallokaw riżorsi tal-FSE biex jindirizzaw il-forom ta’ faqar estrem bl-akbar impatt tal-esklużjoni soċjali, bħall-problema ta’ persuni mingħajr dar u l-privazzjoni alimentari u materjali. Il-provvediment ta’ ikel u/jew assistenza materjali bażika lill-persuni l-aktar fil-bżonn u l-aktar vulnerabbli, bħal nisa mingħajr dar u ommijiet waħedhom, jenħtieġ li ma jissostitwix il-benefiċċji soċjali eżistenti pprovduti lilhom skont is-sistemi soċjali nazzjonali jew skont id-dritt nazzjonali.


</Amend>
<Amend>Emenda		<NumAm>32</NumAm>
<DocAmend>Proposta għal regolament</DocAmend>
<Article>Premessa 22a (ġdida)</Article>
	

	Test propost mill-Kummissjoni
	Emenda

	
	(22a)	Minħabba l-importanza tal-aċċess għall-kura tas-saħħa, il-FSE jenħtieġ li jiżgura sinerġiji u komplementarjetajiet mal-Fond Ewropew għall-Kompetittività (FEK) propost speċjalment għall-objettiv ta’ appoġġ għas-Saħħa, u r-Regolament propost li jistabbilixxi l-Fond Ewropew għall-koeżjoni ekonomika, soċjali u territorjali, l-agrikoltura, u ż-żoni rurali, is-sajd, u s-settur marittimu, il-prosperità u s-sigurtà għall-perjodu 2028-2034 (PSNR).


</Amend>
<Amend>Emenda		<NumAm>33</NumAm>
<DocAmend>Proposta għal regolament</DocAmend>
<Article>Premessa 24</Article>
	

	(24)	Filwaqt li jitqiesu l-karatteristiċi u r-restrizzjonijiet speċjali tar-reġjuni ultraperiferiċi, l-Istati Membri jenħtieġ li jinkludu fil-Kapitolu tagħhom għar-reġjuni ultraperiferiċi, miżuri għat-titjib tal-impjiegi u l-mobbiltà tal-forza tax-xogħol, b’mod partikolari għaż-żgħażagħ, l-edukazzjoni u l-ħiliet, l-inklużjoni soċjali.
	(24)	Filwaqt li jitqiesu l-karatteristiċi u r-restrizzjonijiet speċjali tar-reġjuni ultraperiferiċi, l-Istati Membri jenħtieġ li jinkludu fil-Kapitolu tagħhom għar-reġjuni ultraperiferiċi, miżuri għat-titjib tal-impjiegi u l-mobbiltà tal-forza tax-xogħol, b’mod partikolari għaż-żgħażagħ u n-nisa li jinsabu barra mis-suq tax-xogħol, l-edukazzjoni u l-ħiliet, l-inklużjoni soċjali.


</Amend>
<Amend>Emenda		<NumAm>34</NumAm>
<DocAmend>Proposta għal regolament</DocAmend>
<Article>Premessa 25a (ġdida)</Article>
	

	Test propost mill-Kummissjoni
	Emenda

	
	(25a)	Il-FSE jenħtieġ li jippromwovi l-intraprenditorija tan-nisa billi jnaqqas l-ostakli għall-ħolqien u t-tkabbir tan-negozji, inklużi l-piżijiet regolatorji u l-aċċess limitat għall-kapital. Il-finanzjament jenħtieġ li jagħti prijorità lill-intrapriżi skalabbli mmexxija min-nisa u l-bniet, filwaqt li jrawwem kultura ta’ sjieda, innovazzjoni u indipendenza ekonomika.


</Amend>
<Amend>Emenda		<NumAm>35</NumAm>
<DocAmend>Proposta għal regolament</DocAmend>
<Article>Artikolu 2 – paragrafu 2a (ġdid)</Article>
	

	Test propost mill-Kummissjoni
	Emenda

	
	2a.	L-Istati Membri għandhom, kull fejn ikun possibbli, jintegraw l-indikaturi tal-vulnerabbiltà u tal-esklużjoni soċjali fil-qafas tal-prestazzjoni sabiex jiżguraw li l-investimenti tal-FSE jkunu ta’ benefiċċju effettiv għall-gruppi l-aktar vulnerabbli.


</Amend>
<Amend>Emenda		<NumAm>36</NumAm>
<DocAmend>Proposta għal regolament</DocAmend>
<Article>Artikolu 2a (ġdid)</Article>
	

	Test propost mill-Kummissjoni
	Emenda

	
	Artikolu 2a

	
	1. Il-Fond Soċjali Ewropew (FSE) għandu jappoġġa b’mod partikolari l-objettivi speċifiċi li ġejjin: 

	
	(a) it-titjib tal-aċċess għall-impjiegi u l-miżuri ta’ attivazzjoni għall-persuni kollha li qed ifittxu impjieg, b’mod partikolari ż-żgħażagħ, speċjalment permezz tal-implimentazzjoni tal-Garanzija għaż-Żgħażagħ, għall-persuni qiegħda fit-tul u gruppi żvantaġġati fis-suq tax-xogħol, u għall-persuni inattivi, għan-nisa involuti f’xogħol ta’ indokrar informali mhux remunerat, kif ukoll permezz tal-promozzjoni tal-impjieg indipendenti u l-ekonomija soċjali inklużi fl-ekonomija tas-suq soċjali;

	
	(b) it-titjib tal-kwalità, tal-inklużività, tal-effettività u tar-rilevanza għas-suq tax-xogħol tas-sistemi tal-edukazzjoni u tat-taħriġ inkluż permezz tal-validazzjoni tat-tagħlim mhux formali u informali, biex jiġi appoġġat l-akkwist ta’ kompetenzi ewlenin inklużi ħiliet intraprenditorjali u diġitali, u billi tiġi promossa l-introduzzjoni ta’ sistemi ta’ taħriġ doppju u apprendistati;

	
	(c) il-promozzjoni tal-aċċess ugwali għal edukazzjoni u taħriġ ta’ kwalità u inklużivi u t-tlestija tagħhom, b’mod partikolari għall-gruppi żvantaġġati, mill-edukazzjoni bikrija tat-tfal sal-edukazzjoni għall-adulti li tippromwovi t-tagħlim tul il-ħajja, b’mod partikolari opportunitajiet flessibbli ta’ titjib tal-ħiliet u taħriġ mill-ġdid għal kulħadd filwaqt li jitqiesu l-ħiliet intraprenditorjali u diġitali, jiġu antiċipati aħjar it-tibdil u r-rekwiżiti ġodda tal-ħiliet abbażi tal-ħtiġijiet tas-suq tax-xogħol, jiġu ffaċilitati t-tranżizzjonijiet tal-karriera u tiġi promossa l-mobbiltà professjonali, inkluż l-iffaċilitar tal-mobbiltà tal-apprendiment għal kulħadd u l-aċċessibbiltà għall-persuni b’diżabbiltà;

	
	(d) it-trawwim ta’ opportunitajiet indaqs u n-nondiskriminazzjoni permezz tal-identifikazzjoni u l-eliminazzjoni ta’ ostakli strutturali, kulturali u ostakli; il-promozzjoni tal-kondiviżjoni ugwali tar-responsabbiltajiet ta’ kura u l-liv kondiviż għall-kura tal-ġenituri, u l-investiment f’servizzi ta’ kura aċċessibbli, affordabbli u ta’ kwalità għolja, it-tisħiħ tal-bilanċ bejn ix-xogħol u l-ħajja privata, inkluż permezz ta’ arranġamenti tax-xogħol flessibbli għaż-żewġ ġenituri, l-iżgurar ta’ impjiegi ta’ kwalità, stabbli u mħallsa b’mod ġust, u

	
	(e) l-eliminazzjoni tas-segregazzjoni u d-diskriminazzjoni okkupazzjonali tal-ġeneri fl-edukazzjoni u t-taħriġ, inkluż billi jiġi promoss l-aċċess tan-nisa u l-bniet għall-oqsma STEM, il-ħiliet diġitali, l-impjiegi ekoloġiċi u l-pożizzjonijiet tat-teħid tad-deċiżjonijiet;

	
	(f) il-promozzjoni tal-integrazzjoni soċjoekonomika taċ-ċittadini ta’ pajjiżi terzi, b’mod partikolari n-nisa migranti;

	
	(g) il-promozzjoni tal-integrazzjoni soċjoekonomika ta’ komunitajiet emarġinati, b’mod partikolari n-nisa Rom;

	
	(h) it-titjib tal-aċċess ugwali u f’waqtu għal servizzi ta’ kwalità, sostenibbli u affordabbli, inklużi servizzi li jippromwovu l-aċċess għall-akkomodazzjoni adegwata, affordabbli, sostenibbli u deċenti, b’mod partikolari għall-ommijiet waħedhom;

	
	(i) l-immodernizzar tas-sistemi ta’ protezzjoni soċjali, inkluża l-promozzjoni tal-aċċess għall-protezzjoni soċjali, b’enfasi partikolari fuq in-nisa b’mod partikolari l-ommijiet waħedhom u gruppi żvantaġġati oħra;

	
	(j) it-titjib tal-aċċessibbiltà inkluż għan-nisa b’diżabbiltà, tal-effettività u tar-reżiljenza tas-sistemi tal-kura tas-saħħa u s-servizzi tal-kura fit-tul;

	
	(k) il-promozzjoni tal-integrazzjoni soċjali tal-persuni fir-riskju tal-faqar jew tal-esklużjoni soċjali, inkluż billi jiġi miġġieled is-sehem sproporzjonat tan-nisa jew tal-unitajiet domestiċi mmexxija min-nisa fost il-foqra, b’attenzjoni partikolari għan-nisa f’sitwazzjonijiet vulnerabbli, b’mod partikolari għal dawk li jiffaċċjaw forom li jinkroċjaw ta’ diskriminazzjoni u l-indirizzar tal-faqar fost dawk li jaħdmu, l-impjieg prekarju u d-diskrepanzi fil-pensjoni;

	
	(l) l-appoġġ għall-intrapriżi u l-organizzazzjonijiet tal-ekonomija soċjali, bħala atturi ewlenin għall-impjieg inklużiv tan-nisa, l-opportunitajiet indaqs, il-koeżjoni territorjali u l-integrazzjoni tal-bniet u n-nisa li jappartjenu għal gruppi vulnerabbli;

	
	(m) l-indirizzar tal-privazzjoni materjali permezz ta’ ikel u/jew assistenza materjali bażika lill-persuni l-aktar fil-bżonn, inklużi t-tfal, u l-għoti ta’ miżuri ta’ akkumpanjament li jappoġġaw l-inklużjoni soċjali tagħhom;

	
	(n) il-ġlieda kontra l-problema ta’ persuni mingħajr dar speċjalment għan-nisa u t-tfal;

	
	(o) l-aċċess għas-servizzi tal-kura tas-saħħa soċjali u pubbliċi għal gruppi f’sitwazzjonijiet vulnerabbli, b’enfasi fuq il-kura tas-saħħa ffukata fuq il-persuni, l-indirizzar tal-ħtiġijiet tas-saħħa speċifiċi għall-ġeneru inkluża l-medda sħiħa tas-saħħa sesswali u riproduttiva inkluż il-forniment ta’ servizzi ta’ abort lil dawk li ma jistgħux jaċċessawh.

	
	2. Dawn l-objettivi speċifiċi kollha msemmija fil-paragrafu 1 ta’ dan l-Artikolu jikkostitwixxu rekwiżit għall-pjan SNR skont it-tifsira tal-Artikolu 22 tar-Regolament dwar il-Pjan SNR.


</Amend>
<Amend>Emenda		<NumAm>37</NumAm>
<DocAmend>Proposta għal regolament</DocAmend>
<Article>Artikolu 5 – paragrafu 1</Article>
	

	Test propost mill-Kummissjoni
	Emenda

	L-Istati Membri u r-reġjuni għandhom, fejn xieraq, jistabbilixxu approċċ integrat biex jindirizzaw l-isfidi li jirriżultaw mit-tranżizzjoni demografika f’kapitolu ddedikat wieħed jew aktar tal-Pjan ta’ Sħubija Nazzjonali u Reġjonali.
	L-Istati Membri u r-reġjuni għandhom, fejn xieraq, jistabbilixxu approċċ integrat biex jindirizzaw l-isfidi li jirriżultaw mit-tranżizzjoni demografika, inklużi l-isfidi speċifiċi relatati mas-saħħa li jiffaċċjaw in-nisa u speċjalment l-iżgurar tal-aċċess għas-servizzi riproduttivi, f’kapitolu ddedikat wieħed jew aktar tal-Pjan ta’ Sħubija Nazzjonali u Reġjonali, filwaqt li tingħata attenzjoni partikolari għall-gruppi vulnerabbli li huma affettwati sproporzjonament mit-tixjiħ, il-faqar u l-esklużjoni soċjali. Il-Kummissjoni għandha tivvaluta l-impatt fuq l-indirizzar tal-isfidi demografiċi, bħat-tixjiħ tal-popolazzjoni, il-popolazzjoni fl-età tax-xogħol li qed tonqos u d-distakk urban-rurali li qed jikber. 


</Amend>
<Amend>Emenda		<NumAm>38</NumAm>
<DocAmend>Proposta għal regolament</DocAmend>
<Article>Artikolu 6 – titolu</Article>
	

	Test propost mill-Kummissjoni
	Emenda

	Appoġġ li jindirizza l-privazzjoni materjali
	Appoġġ li jindirizza l-privazzjoni materjali u l-faqar


</Amend>
<Amend>Emenda		<NumAm>39</NumAm>
<DocAmend>Proposta għal regolament</DocAmend>
<Article>Artikolu 6 – paragrafu 1</Article>
	

	Test propost mill-Kummissjoni
	Emenda

	(1)	L-Istati Membri jistgħu jipprovdu appoġġ biex tiġi indirizzata l-privazzjoni materjali permezz tad-distribuzzjoni ta’ ikel u oġġetti li huma konformi mad-dritt tal-Unjoni dwar is-sikurezza tal-prodotti għall-konsumatur.
	(1)	L-Istati Membri għandhom jipprovdu appoġġ biex tiġi indirizzata l-privazzjoni materjali permezz tad-distribuzzjoni ta’ ikel u oġġetti li huma konformi mad-dritt tal-Unjoni dwar is-sikurezza tal-prodotti għall-konsumatur.


</Amend>
<Amend>Emenda		<NumAm>40</NumAm>
<DocAmend>Proposta għal regolament</DocAmend>
<Article>Artikolu 6 – paragrafu 2</Article>
	

	Test propost mill-Kummissjoni
	Emenda

	(2)	L-Istati Membri u l-benefiċjarji għandhom jagħżlu l-għajnuna alimentari u/jew materjali bażika abbażi ta’ kriterji oġġettivi relatati mal-ħtiġijiet tal-persuni l-aktar fil-bżonn. Il-kriterji tal-għażla għall-ikel, u meta xieraq għall-oġġetti, għandhom iqisu wkoll aspetti relatati mal-klima u ambjentali, sabiex jiżguraw tranżizzjoni ekoloġika ekwa u ġusta, b’mod partikolari ħalli jonqsu l-ħela tal-ikel u l-prodotti tal-plastik li jintużaw darba biss. Fejn xieraq, l-għażla tat-tip ta’ ikel li jrid jitqassam għandha ssir wara li jitqies il-kontribut tagħhom għal dieta bilanċjata tal-persuni l-aktar fil-bżonn. L-ikel u/jew l-assistenza materjali bażika jistgħu jingħataw direttament lill-persuni l-aktar fil-bżonn jew indirettament, pereżempju, permezz ta’ vawċers jew kards, f’forma elettronika jew f’forma oħra, dment li dawn ikunu jistgħu jissarrfu f’ikel u/jew assistenza materjali bażika. L-appoġġ għall-persuni l-aktar fil-bżonn għandu jkun addizzjonali għal kwalunkwe benefiċċju soċjali li jista’ jingħata mis-sistemi soċjali nazzjonali jew f’konformità mad-dritt nazzjonali.
	(2)	L-Istati Membri u l-benefiċjarji għandhom jagħżlu l-għajnuna alimentari u/jew materjali bażika abbażi ta’ kriterji oġġettivi relatati mal-ħtiġijiet tal-persuni l-aktar fil-bżonn, filwaqt li jitqiesu l-ħtiġijiet speċifiċi għall-ġeneru, bħall-prodotti mestrwali u l-faċilitajiet tal-iġjene essenzjali u l-ħtiġijiet tan-nisa u l-bniet f’sitwazzjonijiet ta’ faqar, ta’ problema ta’ persuni mingħajr dar jew vjolenza. Il-kriterji tal-għażla għall-ikel, u meta xieraq għall-oġġetti, għandhom iqisu wkoll aspetti relatati mal-klima u ambjentali, sabiex jiżguraw tranżizzjoni ekoloġika ekwa u ġusta, b’mod partikolari ħalli jonqsu l-ħela tal-ikel u l-prodotti tal-plastik li jintużaw darba biss. Fejn xieraq, l-għażla tat-tip ta’ ikel li jrid jitqassam għandha ssir wara li jitqies il-kontribut tagħhom għal dieta bilanċjata tal-persuni l-aktar fil-bżonn. L-ikel u/jew l-assistenza materjali bażika jistgħu jingħataw direttament lill-persuni l-aktar fil-bżonn jew indirettament, pereżempju, permezz ta’ vawċers jew kards, f’forma elettronika jew f’forma oħra, dment li dawn ikunu jistgħu jissarrfu f’ikel u/jew assistenza materjali bażika. L-appoġġ għall-persuni l-aktar fil-bżonn, li ħafna drabi jkunu nisa, għandu jkun addizzjonali għal kwalunkwe benefiċċju soċjali li jista’ jingħata mis-sistemi soċjali nazzjonali jew f’konformità mad-dritt nazzjonali. Minħabba n-natura tal-operazzjonijiet u t-tip ta’ riċevituri aħħarin, għandhom jiġu applikati regoli aktar sempliċi għall-appoġġ li jindirizza l-privazzjoni materjali tal-persuni l-aktar fil-bżonn.


</Amend>
<Amend>Emenda		<NumAm>41</NumAm>
<DocAmend>Proposta għal regolament</DocAmend>
<Article>Artikolu 6 – paragrafu 5</Article>
	

	Test propost mill-Kummissjoni
	Emenda

	(5)	Għall-finijiet ta’ dan l-Artikolu, “persuni l-aktar fil-bżonn” tfisser persuni fiżiċi, kemm jekk individwi, familji, unitajiet domestiċi jew gruppi ta’ persuni bħal dawn, inkluż tfal f’sitwazzjonijiet vulnerabbli u persuni mingħajr dar, li l-bżonn tagħhom għall-assistenza ġie stabbilit skont il-kriterji oġġettivi li huma stabbiliti mill-awtoritajiet nazzjonali kompetenti, b’konsultazzjoni mal-partijiet konċernati rilevanti filwaqt li jiġu evitati konflitti ta’ interess, u li jistgħu jinkludu elementi li jippermettu li jiġu mmirati persuni l-aktar fil-bżonn f’ċerti żoni ġeografiċi.
	(5)	Għall-finijiet ta’ dan l-Artikolu, “persuni l-aktar fil-bżonn” tfisser persuni fiżiċi, kemm jekk individwi, familji, unitajiet domestiċi jew gruppi ta’ persuni bħal dawn, inkluż tfal f’sitwazzjonijiet vulnerabbli u persuni mingħajr dar, li l-bżonn tagħhom għall-assistenza ġie stabbilit skont il-kriterji oġġettivi li huma stabbiliti mill-awtoritajiet nazzjonali kompetenti, b’konsultazzjoni mal-partijiet konċernati rilevanti filwaqt li jiġu evitati konflitti ta’ interess, u li jistgħu jinkludu elementi li jippermettu li jiġu mmirati persuni l-aktar fil-bżonn f’ċerti żoni ġeografiċi, filwaqt li jitqiesu l-vulnerabbiltajiet speċifiċi tan-nisa, inklużi dawk li jiffaċċjaw diskriminazzjoni intersezzjonali u filwaqt li jitqies ukoll li l-eliminazzjoni tat-tipi kollha ta’ vjolenza abbażi tal-ġeneru hija essenzjali biex jiġi eliminat il-faqar fost in-nisa.


</Amend>
<Amend>Emenda		<NumAm>42</NumAm>
<DocAmend>Proposta għal regolament</DocAmend>
<Article>Artikolu 6a (ġdid)</Article>
	

	Test propost mill-Kummissjoni
	Emenda

	
	Artikolu 6a

	
	Appoġġ għal opportunitajiet indaqs, ugwaljanza bejn il-ġeneri u aċċess għas-suq tax-xogħol

	
	1.	Permezz tal-Fond Soċjali Ewropew, l-Istati Membri u l-Kummissjoni għandhom javvanzaw b’mod attiv u sistematiku l-ugwaljanza bejn il-ġeneri u jikkontribwixxu għat-twettiq sħiħ tal-Prinċipji għal Soċjetà Ugwali bejn il-Ġeneri u l-Pilastru Ewropew tad-Drittijiet Soċjali u billi b’mod partikolari jeliminaw il-forom kollha ta’ diskriminazzjoni bbażata fuq il-ġeneru fis-suq tax-xogħol. 

	
	2.	Il-FSE għandu jappoġġa lill-Istati Membri fl-indirizzar tal-ostakli għall-parteċipazzjoni fis-suq tax-xogħol speċifiċi għall-ġeneru, filwaqt li jiżgura paga ugwali għal xogħol ugwali u xogħol ta’ valur ugwali, billi jindirizza s-sottovalutazzjoni strutturali tas-setturi ddominati mi-nisa, kif ukoll jindirizza s-segmentazzjoni tas-suq tax-xogħol, billi jippromwovi bilanċ aħjar bejn ix-xogħol u l-ħajja privata inklużi arranġamenti tax-xogħol flessibbli għaż-żewġ ġenituri, jiffaċilita l-aċċess tan-nisa għal impjiegi ta’ kwalità u perkorsi intraprenditorjali, permezz ta’ inċentivi għall-kumpaniji biex jimpjegaw u jippromwovu lin-nisa, li jibbażaw fuq il-liv tal-paternità u liv kondiviż għall-kura tal-ġenituri u jiżgura aċċess għal indokrar tat-tfal u servizzi oħra ta’ indokrar formali affordabbli, aċċessibbli u ta’ kwalità għolja.

	
	3.	Il-FSE għandu jieħu approċċ komprensiv biex jiġġieled il-fatt li n-nisa jew l-unitajiet domestiċi mmexxija min-nisa huma rrappreżentati sproporzjonament fost il-foqra u jelimina d-diskriminazzjoni tal-ġeneru fl-edukazzjoni u t-taħriġ, inkluż fl-aċċess għall-oqsma STEM, u jippromwovi l-parteċipazzjoni ugwali tan-nisa f’pożizzjonijiet ta’ tmexxija u ta’ teħid tad-deċiżjonijiet billi jindirizza l-faqar fost dawk li jaħdmu, l-impjieg prekarju u d-diskrepanza fil-pensjoni.


</Amend>
<Amend>Emenda		<NumAm>43</NumAm>
<DocAmend>Proposta għal regolament</DocAmend>
<Article>Artikolu 6b (ġdid)</Article>
	

	Test propost mill-Kummissjoni
	Emenda

	
	Artikolu 6b

	
	Appoġġ għal aċċess ugwali għal servizzi tal-kura tas-saħħa ta’ kwalità

	
	Il-FSE għandu jappoġġa l-objettiv li jittejjeb l-aċċess universali u f’waqtu għal servizzi tal-kura tas-saħħa ta’ kwalità, sostenibbli u affordabbli, inklużi servizzi tas-saħħa sesswali u riproduttiva għan-nisa f’sitwazzjonijiet vulnerabbli. L-Istati Membri huma mħeġġa bil-qawwa jużaw il-FSE biex jipprovdu aċċess ugwali għal servizzi ta’ abort sigur disponibbli legalment u affordabbli, għal nisa f’sitwazzjonijiet vulnerabbli li inkella ma jistgħux jaffordjawh, irrispettivament min-nazzjonalità jew mill-post ta’ residenza tagħhom, inkluż għal nisa li ma għandhomx aċċess għal tali servizzi fl-Istati Membri tagħhom. L-Istati Membri għandhom jappoġġaw ukoll l-objettivi li tittejjeb l-aċċessibbiltà inkluż għall-persuni b’diżabbiltà, l-effettività u r-reżiljenza tas-sistemi tal-kura tas-saħħa u tas-servizzi tal-kura fit-tul, miżuri ta’ appoġġ għan-nisa u l-koppji dijanjostikati bl-infertilità, fid-dawl tat-tnaqqis demografiku sinifikanti tal-Unjoni fejn jiltaqgħu ma’ ostakli ekonomiċi, soċjali jew mediċi li jillimitaw l-aċċess tagħhom għas-servizzi tal-kura tas-saħħa.


</Amend>
<Amend>Emenda		<NumAm>44</NumAm>
<DocAmend>Proposta għal regolament</DocAmend>
<Article>Artikolu 6c (ġdid)</Article>
	

	Test propost mill-Kummissjoni
	Emenda

	
	Artikolu 6c

	
	Prinċipji orizzontali

	
	1. Il-Kummissjoni u l-Istati Membri għandhom jieħdu l-passi xierqa u sinifikattivi biex jipprevjenu kwalunkwe diskriminazzjoni bbażata fuq il-ġeneru, l-oriġini razzjali jew etnika, ir-reliġjon jew it-twemmin, id-diżabbiltà, l-età, l-orjentazzjoni sesswali, l-identità tal-ġeneru, kif ukoll matul it-tħejjija, l-implimentazzjoni, il-monitoraġġ, ir-rapportar u l-evalwazzjoni tal-operazzjonijiet appoġġati minn dan il-programm. 

	
	2. Il-Kummissjoni għandha tiżgura li l-ugwaljanza bejn il-ġeneri tiġi integrata u li l-integrazzjoni tal-perspettiva tal-ġeneri tiġi applikata bħala prinċipju orizzontali u trażversali matul it-tħejjija, l-implimentazzjoni, il-monitoraġġ, ir-rapportar u l-evalwazzjoni tal-operazzjonijiet appoġġati, inkluż permezz tal-użu ta’ valutazzjonijiet u data diżaggregata skont is-sess/il-ġeneru. Din għandha tippromwovi l-prinċipji orizzontali msemmija fl-Artikoli 6 u 7 tar-Regolament 2025/0545(COD) (“ir-Regolament dwar il-Prestazzjoni”) li jistabbilixxi r-regola għall-qafas ta’ traċċar u ta’ prestazzjoni tan-nefqa tal-baġit, inkluża l-applikazzjoni koerenti tal-prinċipju “la tagħmilx ħsara sinifikanti” u l-prinċipju tal-ugwaljanza bejn il-ġeneri. Għandu jiġi żgurat li l-ebda waħda mill-attivitajiet iffinanzjati ma jkollha impatt negattiv mhux intenzjonat fuq l-ugwaljanza bejn il-ġeneri. 

	
	Il-Kummissjoni għandha tipprovdi gwida teknika lill-Istati Membri dwar il-metodoloġija tal-integrazzjoni tal-perspettiva tal-ġeneri msemmija fl-ewwel subparagrafu tal-paragrafu 2, inklużi r-rekwiżiti minimi, l-analiżi tal-ġeneru u valutazzjoni tal-ugwaljanza bejn il-ġeneri. 

	
	L-Istati Membri għandhom jirrapportaw regolarment dwar il-kontribuzzjoni tan-nefqa tal-FSE għall-objettivi tal-ugwaljanza bejn il-ġeneri abbażi ta’ indikaturi diżaggregati skont is-sessi u valutazzjoni kwalitattiva. 


</Amend>
<Amend>Emenda		<NumAm>45</NumAm>
<DocAmend>Proposta għal regolament</DocAmend>
<Article>Artikolu 7 </Article>
	

	Test propost mill-Kummissjoni
	Emenda

	L-Istati Membri għandhom jiżguraw parteċipazzjoni sinifikanti tas-sħab soċjali u tal-organizzazzjonijiet tas-soċjetà ċivili fl-għoti ta’ appoġġ għal politiki ta’ kwalità dwar l-impjiegi, l-edukazzjoni u l-ħiliet u l-inklużjoni soċjali f’konformità mal-Artikolu 6 tar-Regolament XX [il-Pjan SNR].
	L-Istati Membri għandhom jiżguraw parteċipazzjoni sinifikanti tas-sħab soċjali u tal-organizzazzjonijiet tas-soċjetà ċivili, inklużi organizzazzjonijiet li jippromwovu d-drittijiet tan-nisa u l-ugwaljanza bejn il-ġeneri kif ukoll organizzazzjonijiet li jirrappreżentaw in-nisa f’sitwazzjonijiet vulnerabbli fl-għoti ta’ appoġġ għal politiki ta’ kwalità dwar l-impjiegi, l-edukazzjoni u l-ħiliet u l-inklużjoni soċjali f’konformità mal-Artikolu 6 tar-Regolament XX [il-Pjan SNR]. 


</Amend>
<Amend>Emenda		<NumAm>46</NumAm>
<DocAmend>Proposta għal regolament</DocAmend>
<Article>Artikolu 8 – paragrafu 2 </Article>
	

	Test propost mill-Kummissjoni
	Emenda

	
	

	(2)	Kull Stat Membru għandu jaħtar rappreżentant wieħed tal-gvern, rappreżentant wieħed tal-organizzazzjonijiet tal-ħaddiema, rappreżentant wieħed tal-organizzazzjonijiet tal-impjegaturi u supplent wieħed għal kull membru għal perjodu massimu ta’ 7 snin. Fin-nuqqas ta’ xi membru, is-supplent għandu jkun intitolat awtomatikament li jieħu sehem fil-proċedimenti. Il-Kumitat għandu wkoll jinkludi rappreżentant wieħed minn kull organizzazzjoni li tirrappreżenta lill-organizzazzjonijiet tal-ħaddiema u lill-organizzazzjonijiet tal-impjegaturi fil-livell tal-Unjoni.
	(2)	Kull Stat Membru għandu jaħtar rappreżentant wieħed tal-gvern, rappreżentant wieħed tal-organizzazzjonijiet tal-ħaddiema, rappreżentant wieħed tal-organizzazzjonijiet tal-impjegaturi kif ukoll rappreżentanti tal-OSĊ, inklużi dawk li jaħdmu fuq l-ugwaljanza bejn il-ġeneri, id-drittijiet tan-nisa u d-drittijiet tal-persuni b’diżabbiltà u gruppi vulnerabbli, u supplent wieħed għal kull membru għal perjodu massimu ta’ 7 snin. Fin-nuqqas ta’ xi membru, is-supplent għandu jkun intitolat awtomatikament li jieħu sehem fil-proċedimenti. Il-Kumitat għandu wkoll jinkludi rappreżentant wieħed minn kull organizzazzjoni li tirrappreżenta lill-organizzazzjonijiet tal-ħaddiema u lill-organizzazzjonijiet tal-impjegaturi fil-livell tal-Unjoni.


</Amend>

</RepeatBlock-Amend>

ANNESS: DIKJARAZZJONI TAL-KONTRIBUT
<FootprintIntro></FootprintIntro>
Ir-rapporteur għal opinjoni tiddikjara, taħt ir-responsabbiltà esklużiva tagħha, li fl-opinjoni tagħha ma inkludiet ebda kontribut mingħand rappreżentanti ta’ gruppi ta’ interess li jaqgħu fil-kamp ta’ applikazzjoni tal-Ftehim Interistituzzjonali dwar Reġistru Obbligatorju ta’ Trasparenza[footnoteRef:1]1, jew mingħand rappreżentanti ta’ awtoritajiet pubbliċi ta’ pajjiżi terzi, inklużi l-missjonijiet diplomatiċi u l-ambaxxati tagħhom, li għandhom jiġu elenkati f’dan l-Anness f’konformità mal-Artikolu 8 tal-Anness I tar-Regoli ta’ Proċedura. [1: 1 Il-Ftehim Interistituzzjonali tal-20 ta’ Mejju 2021 bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea dwar Reġistru Obbligatorju ta’ Trasparenza (ĠU L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

